ΔΙΑΔΙΚΤΥΑΚΗ ΕΚΔΗΛΩΣΗ: «Εγκληματολογία Και Δημοσιογραφία Στη Σύγχρονη Ψηφιακή Εποχή»\nΟ σύγχρονος αστυνομικός συντάκτης καλείται να αποτυπώσει μία νέα πραγματικότητα με λόγο ακριβή και σαφή, αποφεύγοντας τις «παγίδες» και ενημερώνοντας τεκμηριωμένα και ολοκληρωμένα το κοινό.\nΓια τις προκλήσεις στο αστυνομικό ρεπορτάζ σε μία εποχή που αλλάζει θα συζητήσουμε το Σάββατο 3 Απριλίου 2021 στις 18:00 το απόγευμα, στη δίωρη διαδικτυακή εκδήλωση, με ελεύθερη πρόσβαση στο κοινό, που διοργανώνει το Κέντρο Μελέτης του Εγκλήματος.\nΣτην εκδήλωση θα παρουσιαστεί συνοπτικά το επιστημονικό έργο και οι ερευνητικές δράσεις του Crime & Media Lab-Ομάδας Εργασίας για το Έγκλημα και την Απεικόνισή του στα ΜΜΕ, του Κέντρου Μελέτης του Εγκλήματος, με Επιστημονικά Υπεύθυνη την Αγγελική Καρδαρά, Δρα Τμήματος Επικοινωνίας & ΜΜΕ ΕΚΠΑ, Φιλόλογο, Τακτική Επιστημονική Συνεργάτιδα ΚΕ.Μ.Ε. και στη συνέχεια θα διεξαχθεί συζήτηση με θέμα «Εγκληματολογία και Δημοσιογραφία στη σύγχρονη ψηφιακή εποχή».\n-Ο αστυνομικός συντάκτης στην ΕΡΤ και στο newsbomb κ. Αλέξανδρος Καλαφάτης, θα καταθέσει την επαγγελματική του πείρα από το πεδίο και τα μέλη της Ομάδας Εργασίας του Lab\n-Οι Παναγιώτα Γιάγκου, Έλενα Φώτου & Μαρία Μωραΐτη, θα παρουσιάσουν την ερευνητική τους εργασία στο πλαίσιο των δράσεων του Lab. Την εκδήλωση θα συντονίσει η Διευθύντρια του ΚΕ.Μ.Ε. Μάρθα Λεμπέση.\nH εκδήλωση θα μεταδοθεί online από το κανάλι μας στο youtube και τα social media.


Ο Σεραφείμ Κανδύλας ετοιμάζει ένα σπίτι από κλωστική κάνναβη και μιλά για τις περιπέτειες που βίωσε, για 18 ολόκληρα χρόνια, λόγω της σκληρής καταστολής στο φυτό.\nΟι φωτογραφίες είναι ευγενική παραχώρηση του Σεραφείμ Κανδύλα\n«Η χώρα μας "παρανομούσε" όλο αυτό τον καιρό, αρνούμενη να εφαρμόσει τον κανονισμό για την Κοινή Οργάνωση Λινού και Κάνναβης. Έπρεπε να φτάσουμε στο 2013 για να αλλάξει το νομοθετικό πλαίσιο, αν και τα πράγματα θα μπορούσαν να είχαν πάρει το δρόμο τους ήδη από το 2012, όμως τότε ο ΛΑΟΣ απείλησε πως θα αποχωρούσε από την συγκυβέρνηση εφόσον περνούσε το νομοσχέδιο του Υπουργείου Δικαιοσύνης που αναφερόταν τόσο στην νομιμοποίηση της κλωστικής κάνναβης όσο και στο άρθρο 29 που δεν τιμωρούσε την καλλιέργεια μικρού αριθμού δέντρων για προσωπική χρήση», μου λέει ο Σεραφείμ Κανδύλας. Είναι ξυλουργός στο επάγγελμα και ένας πρώτους ιδιώτες που έσπειρε, πριν από μερικούς μήνες, 1,5 στρέμμα κλωστικής κάνναβης στο χωριό Κουφός, κοντά στον Αλικιανό Χανίων. Ο Σεραφείμ, όπως και δεκάδες άλλοι, είχαν γνωρίσει από πρώτο χέρι τι εστί καταστολή στην κάνναβη μέσω μιας παλιάς «αμαρτωλής» ιστορίας: Αυτής των KANNABISHOP που έβαλαν λουκέτο από τη μια στιγμή στην άλλη στα τέλη της δεκαετίας του '90 μετά τις διώξεις που υπέστησαν οι ιδιοκτήτες τους.\nΌπως μου διηγείται ο Σεραφείμ: «Το πρώτο KANNABISHOP άνοιξε στην Αθήνα τον Νοέμβριο του 1997 και σύντομα, μέσω franchise, δημιουργήθηκαν δεκάδες άλλα καταστήματα σε όλη την Ελλάδα: Σέρρες, Κομοτηνή, Λάρισα, Ιωάννινα, Χανιά, Ηράκλειο, Κέρκυρα. Κάναμε εισαγωγές σε είδη ρουχισμού (παντελόνια, μπλουζάκια, κάλτσες, παπούτσια) αξεσουάρ,καλλυντικά, χαρτικά, μπίρες, απορρυπαντικά, χρώματα και πολλά άλλα προϊόντα τα οποία προέρχονταν από την επεξεργασία της κλωστικής κάνναβης. Κάποια εξ αυτών απεικόνιζαν το σήμα του πεντάφυλλου ή του επτάφυλλου μίσχου κάνναβης. Αυτό ενόχλησε τις αρχές. Έτσι πραγματοποιήθηκε μια διυπουργική σύσκεψη έπειτα από πρωτοβουλία του Τελωνείου Πάτρας στην οποία συμμετείχαν τα Υπουργεία Υγείας, Δημόσιας Τάξης και Οικονομικών αλλά και φορείς όπως ΕΟΦ και ο ΟΚΑΝΑ. Το μόνο Υπουργείο που δεν παρέστη ήταν το Υπ. Δικαιοσύνης παρότι είχε προσκληθεί. Εδώ πρέπει να ξεκαθαρίσουμε πως η κλωστική κάνναβη περιέχει ένα ελάχιστο ποσοστό της ευφορικής τετραϋδροκανναβινόλης (THC), μόλις 0,2%, παρόλα αυτά θεώρησαν πως τα καταστήματα και κατ' επέκταση εμείς διαφημίζαμε την κάνναβη η όποια για την Ελληνική νομοθεσία είναι ναρκωτικό. Στις 29 Οκτωβρίου του 1998 η Δίωξη Ναρκωτικών Χανίων χωρίς εισαγγελική εντολή, μόνο με βάση το σήμα που είχε σταλεί από τα κεντρικά, ήρθε στο μαγαζί μου και κατέσχεσε τα εμπορεύματα, οδηγώντας με στα κρατητήρια με χειροπέδες. Η κατηγορία, σε βαθμό κακουργήματος, ήταν διαφήμιση των ναρκωτικών! Εν τέλει απαλλάχθηκα, έπειτα από δύο χρόνια, με βούλευμα του Συμβουλίου Εφετών Κρήτης. Έκτοτε είμαι σε δικαστική διαμάχη με το Ελληνικό Δημόσιο, διεκδικώντας οικονομική αποζημίωση -σήμερα, έπειτα από 16 ολόκληρα χρόνια, η υπόθεση μου έχει φτάσει στο Συμβούλιο της Επικρατείας. Το μόνο που περιμένω πια είναι η δικαίωση για όλα όσα πέρασα. Για ένα φυτό, το οποίο στην Ευρωπαϊκή Ένωση καλλιεργείται ελεύθερα και φυσικά υπάρχουν επιδοτήσεις για τους ενδιαφερόμενους». Σήμερα, ο Σεραφείμ Κανδύλας είναι άνεργος λόγω της οικονομικής κρίσης που έπληξε (και) τον κατασκευαστικό κλάδο. Ο ίδιος πιστεύει πως η εναλλακτική καλλιέργεια της κλωστικής κάνναβης μπορεί να ανοίξει νέους δρόμους σε πολλούς αγρότες. «Είμαι άνεργος τα τελευταία δύο χρόνια. Δεν κινείται τίποτα στο χώρο της οικοδομής. Ως ξυλουργός δεν έχω κανένα μέλλον. Η κλωστική κάνναβη είναι μία ποικιλία με αναγνωρισμένες οικολογικές ιδιότητες, ενώ το υπέργειο κομμάτι της μπορεί να αξιοποιηθεί στη δημιουργία περισσότερων από 25.000 προϊόντων. Από χαρτί και οικοδομικά υλικά, μέχρι χρώματα, σαπούνια, κτηνοτροφές, βερνίκια, συμπληρώματα διατροφής, καλλυντικά, υφαντά ό,τι μπορείς να φανταστείς. Το σημαντικό είναι να υπάρχει σωστή ενημέρωση και να πάψει πια αυτή η φοβική αντιμετώπιση. Η κλωστική κάνναβη μπορεί να εξελιχθεί σε ένα εξόχως σημαντικό παράγοντα βιώσιμης πράσινης ανάπτυξης».\nTagged:Vice BlogΚάνναβησπόροιΧανιάκλωστική κάνναβηκαταστολήφυτόβιομηχανική κάνναβηΚΥΑΣεραφείμ Κανδύλας


Ανακαλύφθηκαν δέκα ακόμη «γήινοι» εξωπλανήτες! [vid] | Κόσμος - Ειδήσεις NewsIt.gr\nΠρώτη δημοσίευση: 20.06.2017 | 11:59 Άλλους 219 υποψήφιους εξωπλανήτες, από τους οποίους οι δέκα έχουν μέγεθος σχετικά παρόμοιο με αυτό της Γης και βρίσκονται σε τέτοια απόσταση από το άστρο τους, που θα μπορούσαν να διαθέτουν συνθήκες φιλικές για τη ζωή (υγρό νερό και κατάλληλη θερμοκρασία), αποκάλυψε το διαστημικό τηλεσκόπιο «Κέπλερ», όπως ανακοίνωσε η Αμερικανική Διαστημική Υπηρεσία (NASA).\nTags: ΑΝΑΚΑΛΥΨΗ ΕΞΩΠΛΑΝΗΤΩΝ,ΕΞΩΠΛΑΝΗΤΕΣ


Ποιοι θα πληρώσουν τους επιπλέον φόρους 3,2 δισ - faretra.info\nΠοιοι θα πληρώσουν τους επιπλέον φόρους 3,2 δισ\n22 Νοεμβρίου 2015 στις 09:46\tFaretra.info\nΠρόσθετα βάρη 5,7 δισ. ευρώ από αυξήσεις στη φορολογία και στις ασφαλιστικές εισφορές καθώς και από περικοπές σε συντάξεις, εφάπαξ, ΕΚΑΣ και κοινωνικά επιδόματα φέρνει ο προϋπολογισμός του 2016 που κατατέθηκε χθες στη Βουλή.\nΩστόσο, το φορτίο έχει μειωθεί κατά 500 εκατ. ευρώ σε σχέση με το προσχέδιο που προέβλεπε μέτρα 6,2 δισ. ευρώ λόγω χαμηλότερης ύφεσης το 2015 και το επόμενο έτος.\nΤο μεγαλύτερο μέρος της δημοσιονομικής προσαρμογής προέρχεται από τις ανατροπές στη φορολογία εισοδήματος, τον ΦΠΑ και την επιβολή ειδικών φόρων και τελών ύψους 3,2 δισ. ευρώ, ενώ στο σκέλος των δαπανών οι συνολικές μειώσεις φθάνουν τα 2,5 δισ. ευρώ, από τα οποία το 1,8 δισ. ευρώ από τις παρεμβάσεις στο Ασφαλιστικό.\nΣτον νέο προϋπολογισμό «φωτογραφίζονται» οι φοροανατροπές, οι οποίες σχεδιάζονται με το δεύτερο πακέτο προαπαιτουμένων, που προβλέπουν αύξηση της φορολογίας για τους αγρότες και τους φορολογουμένους που εισπράττουν εισοδήματα από ενοίκια καθώς και αλλαγές στις φορολογικές κλίμακες και τους συντελεστές των φυσικών προσώπων. Παράλληλα στο στόχαστρο της κυβέρνησης μπαίνουν 716 φοροαπαλλαγές που κοστίζουν στον προϋπολογισμό πάνω από 2,5 δισ. ευρώ ετησίως.\nΕιδικότερα οι φορολογικές παρεμβάσεις του 2016 ανέρχονται σε 3,2 δισ. ευρώ και προβλέπεται να φέρουν στα δημόσια ταμεία περισσότερα φορολογικά έσοδα κατά 2 δισ. ευρώ. Ειδικότερα τα πρόσθετα έσοδα θα προέλθουν:\n• 142,2 εκατ. ευρώ από την αύξηση των συντελεστών φορολόγησης εισοδήματος από ενοίκια. Η αύξηση των συντελεστών θα εφαρμοστεί αναδρομικά για τα φετινά ενοίκια. Σήμερα τα εισοδήματα από ενοίκια φορολογούνται από το πρώτο ευρώ με συντελεστή 11% για εισόδημα έως 12.000 ευρώ και 33% για το ύψος του εισοδήματος που υπερβαίνει τις 12.000 ευρώ.\n• 150 εκατ. ευρώ από την αναμόρφωση του Κώδικα Φορολογίας Εισοδήματος. Στο πλαίσιο αυτό εξετάζονται αλλαγές στις φορολογικές κλίμακες των φυσικών προσώπων.\n• 32 εκατ. ευρώ από την αύξηση του φόρου εισοδήματος στους αγρότες. Τα εισοδήματα των αγροτών φορολογούνται σήμερα με συντελεστή 13% από το πρώτο ευρώ και, σύμφωνα με το νέο Μνημόνιο, θα πρέπει ο φορολογικός συντελεστής να αυξηθεί στο 20% για τα εισοδήματα του 2016 και 26% για τα εισοδήματα του 2017).\n• 1,310 δισ. ευρώ από τις αλλαγές στους συντελεστές ΦΠΑ και τη σταδιακή κατάργηση της έκπτωσης 30% στα νησιά.\n• 377 εκατ. ευρώ από την αναμόρφωση συντελεστών στην ειδική εισφορά αλληλεγγύης.\n• 32 εκατ. ευρώ από την αύξηση συντελεστών στον φόρο πολυτελούς διαβίωσης.\n• 150 εκατ. ευρώ από την αύξηση συντελεστών στον φόρο εισοδήματος νομικών προσώπων.\n• 90 εκατ. ευρώ από την αύξηση στα ασφάλιστρα.\n• 20 εκατ. ευρώ από την κατάργηση ορισμένων απαλλαγών από τον ΕΝΦΙΑ.\n• 157 εκατ. ευρώ από την αύξηση της προκαταβολής φόρου εισοδήματος στα νομικά πρόσωπα.\n• 114 εκατ. ευρώ από την αύξηση της προκαταβολής φόρου εισοδήματος στους ελεύθερους επαγγελματίες.\n• 56 εκατ. ευρώ από τους ελέγχους οχημάτων για ΚΤΕΟ.\n• 79 εκατ. ευρώ από την αύξηση της προκαταβολής φόρου εισοδήματος στους αγρότες.\n• 13 εκατ. ευρώ από την κατάργηση επιστροφής του ΕΦΚ στο πετρέλαιο για αγροτική χρήση.\n• 41 εκατ. ευρώ από την ενεργοποίηση φορολόγησης επί των τηλεοπτικών διαφημίσεων.\n• 5 εκατ. ευρώ από την παροχή κινήτρων για την αντιμετώπιση του φαινομένου των ανασφάλιστων οχημάτων.\n• 100 εκατ. ευρώ από την επέκταση της συμμετοχής του ελληνικού Δημοσίου στο 30% των κερδών από παιχνιδομηχανές.\n• 210 εκατ. ευρώ από την επιβολή του ειδικού τέλους 5 λεπτά ανά στήλη σε κάθε τυχερό παιχνίδι του ΟΠΑΠ.\n• 123 εκατ. ευρώ από λοιπές παρεμβάσεις.\nΜε στόχο την «απλοποίηση του συστήματος φοροαπαλλαγών φυσικών και νομικών προσώπων», όπως επισημαίνεται στην εισηγητική έκθεση του νέου προϋπολογισμού, το υπουργείο Οικονομικών επανεξετάζει από μηδενική βάση τις 716 φοροαπαλλαγές που κοστίζουν στον προϋπολογισμό πάνω από 2,5 δισ. ευρώ. Οι περισσότερες από αυτές είτε θα καταργηθούν είτε θα αντικατασταθούν με άμεσες ενισχύσεις στους φορολογουμένους που τις έχουν ανάγκη. Οι φοροαπαλλαγές που ισχύουν σήμερα μαζί με τις απαλλαγές του ΦΠΑ, που θα καταργηθούν σταδιακά όπως η κατάργηση της έκπτωσης 30% στα νησιά, καταγράφονται σε ειδικό τόμο που συνοδεύει τον νέο προϋπολογισμό. Ειδικότερα:\n• Στα 275,29 εκατ. ευρώ ανέρχονται οι 123 φοροαπαλλαγές που έχουν απομείνει στα νοικοκυριά (ιατρικές δαπάνες, δωρεές και χορηγίες, έκπτωση φόρου λόγω αναπηρίας, έκπτωση 1,5% στην παρακράτηση φόρου). Το μεγαλύτερο κόστος 85,2 εκατ. ευρώ προέρχεται από τις ιατρικές δαπάνες, για τις οποίες εξετάζεται να αναγνωρίζονται μόνο οι δαπάνες άνω των 100 ευρώ που γίνονται μέσω χρεωστικών ή πιστωτικών καρτών. Αξίζει να σημειωθεί ότι από τα 5,9 εκατ. νοικοκυριά που υποβάλλουν φορολογική δήλωση, 1,7 εκατομμύρια νοικοκυριά περιορίζουν τη φορολογική τους επιβάρυνση μέσω των ιατρικών εξόδων και νοσοκομειακής περίθαλψης.\n• Στα 13,75 εκατ. ευρώ ανέρχονται οι 109 φοροαπαλλαγές των νομικών προσώπων.\n• Οι 19 φορολογικές εκπτώσεις και απαλλαγές που εφαρμόζονται στον Ενιαίο Φόρο Ιδιοκτησίας Ακινήτων κοστίζουν στον προϋπολογισμό 426,24 εκατ. ευρώ. Από τις φοροαπαλλαγές αυτές ευνοούνται 1.145.575 φορολογούμενοι.\n• Οι 79 φοροαπαλλαγές που ισχύουν στον ΦΠΑ κοστίζουν 1,26 δισ. ευρώ.\nΚαι «απογραφή» όλων των δαπανών του δημοσίου\n«Ψαλίδι» 268 εκατ. ευρώ στο κονδύλι για μισθούς και συντάξεις\nΜειωμένο κατά 268 εκατ. ευρώ είναι το κονδύλι για μισθούς και συντάξεις το 2016, κυρίως λόγω των παρεμβάσεων στο ενιαίο μισθολόγιο στο Δημόσιο, ενώ σε πλήρη καταγραφή των δαπανών θα προχωρήσει η κυβέρνηση, προκειμένου να εντοπισθούν και να περικοπούν δαπάνες με χαμηλή ή μηδενική χρησιμότητα.\nΓια τα ειδικά μισθολόγια, το 2016 σχεδιάζεται η αναμόρφωσή τους με στόχο τον «εξορθολογισμό τους και τον περιορισμό του συνολικού αριθμού τους». Μάλιστα, θα γίνει συγχώνευση ειδικών μισθολογίων ή ακόμα και κατάργηση κάποιων, με τους υπαλλήλους να εντάσσονται στο νέο ενιαίο μισθολόγιο.\nΤην ίδια ώρα, σε «απογραφή» όλων των δαπανών του Δημοσίου, με στόχο την κατάργηση φορέων της γενικής κυβέρνησης που δεν είναι απαραίτητοι, θα προχωρήσει το υπουργείο Οικονομικών το 2016. Σύμφωνα με τον προϋπολογισμό, οι πρωτογενείς δαπάνες θα φτάσουν φέτος στα 41,924 δισ. ευρώ και του χρόνου στα 41,861 δισ. ευρώ, ενώ οι «καταναλωτικές και σύνθετες δαπάνες» θα φτάσουν φέτος τα 2,020 δισ. ευρώ (κοντά στα 300 εκατ. ευρώ πάνω από τον στόχο), ενώ προβλέπεται ότι το επόμενο έτος θα υποχωρήσουν στο 1,733 δισ. ευρώ.\nΣε δημοσιονομικό επίπεδο το επόμενο έτος η ελληνική οικονομία θα επανέλθει σε συνθήκες πρωτογενούς πλεονάσματος στον κρατικό προϋπολογισμό. Προβλέπεται για το 2016 πρωτογενές πλεόνασμα 0,5% του ΑΕΠ ή 894 εκατ. ευρώ, κατά 27 εκατ. καλύτερα από τον ονομαστικό στόχο εξαιτίας της χαμηλότερης ύφεσης. Το πρωτογενές έλλειμμα θα είναι 349 εκατ. ευρώ από 439 εκατ. ευρώ που προέβλεπε το Μνημόνιο και σε συνάρτηση με το ΑΕΠ 0,20% έναντι 0,25%.\nΓια την εξέλιξη του ΑΕΠ προβλέπεται μηδενική ύφεση φέτος και 0,7% τον επόμενο χρόνο, εξαιτίας της επίπτωσης των αρνητικών εξελίξεων του δεύτερου εξαμήνου του 2015. Πάντως εκτιμάται πως, αν και συνολικά το επόμενο έτος θα είναι υφεσιακό, από το δεύτερο εξάμηνο είναι πιθανόν να ξεκινήσουν να καταγράφονται θετικοί ρυθμοί μεγέθυνσης του ΑΕΠ.\nΦέτος, δε, αναθεωρείται ριζικά η πρόβλεψη του προσχεδίου, αφού πλέον προβλέπεται μηδενική μεταβολή του ΑΕΠ έναντι αρχικής εκτίμησης για ύφεση 2,3% σωρρευτικά το 2015. Σε απόλυτα μεγέθη το ΑΕΠ αναμένεται στα 174,4 δισ. ευρώ το 2016, ενώ το χρέος της γενικής κυβέρνησης αναμένεται να αυξηθεί στα 327,6 δισ. ευρώ από 316,5 δισ. φέτος ή στο 187,8% του ΑΕΠ από 180,2%.\nΠάντως στόχος παραμένει για την κυβέρνηση η επιστροφή του Δημοσίου στις διεθνείς αγορές μετά το δεύτερο εξάμηνο του 2016.\nΕτικέτες ethnos.grΑΕΠΔημόσιοΕΚΑΣΕΝΦΙΑΕπιλεγμέναεφάπαξΚΤΕΟΜαρία ΒουργάνασυντάξειςΦΠΑ


"Αν δεν εγχειριζόμουν θα έχανα το ένα μου νεφρό"\nΟ τραγουδιστής μίλησε...\nγια την πιο δύσκολη στιγμή που έχει ζήσει έως σήμερα και σε συνέντευξη που παραχώρησε στο περιοδικό Hello, τόνισε πως: «Στην προσωπική μου ζωή όταν στα 13 μου έκανα μια πολύ σοβαρή επέμβαση στο νεφρό μου. Ξύπνησα μια μέρα με αφόρητους πόνους, πήγα στο νοσοκομείο, διαπιστώθηκε ότι είχα πρόβλημα στο νεφρό εκ γενετής, καθώς μειωνόταν η λειτουργικότητά του και υποβλήθηκα άμεσα σε επέμβαση. Έμεινα ένα μήνα στο νοσοκομείο και δυο στο σπίτι, μακριά από το σχολείο και τις προπονήσεις στο κολυμβητήριο. Αν δεν εγχειριζόμουν θα έχανα το ένα μου νεφρό».


AμεA - Άτομα με Αναπηρία - Δικαιώματα και Παροχές: Φόβοι για επίθεση τζιχαντιστών στην Αθήνα\nΠού λαμβάνονται ειδικά μέτρα ασφαλείας.\nΤο δημοσίευμα κάνει λόγο για μυστικούς φακέλους και κάνει λόγο για σενάρια επίθεσης αυτοκτονίας όπως αυτές που λαμβάνουν χώρα στο Ιράκ και τη Συρία. Σε αυτό το πλαίσιο έχει ζητηθεί η λήψη ειδικών μέτρων ασφαλείας έξω από τη Διεύθυνση Αλλοδαπών στην Πέτρου Ράλλη και σε άλλες υπηρεσίες όπου συγκεντρώνονται κυρίως Σύριοι πρόσφυγες που καταφθάνουν στη χώρα. Παράλληλα, έχουν δοθεί εντολές να δίνεται ιδιαίτερη προσοχή σε άτομα τα οποία φαίνονται «παράταιρα», ή ντυμένα με π βαριά ρούχα που μπορεί να κρύβουν εκρηκτικούς μηχανισμούς.


Μετωπική επίθεση Βελόπουλου σε Μαρινάκη από το βήμα της βουλής | ΠΟΛΙΤΙΚΗ | antinews.gr\nSea Loyalty11/11/2021 07:41:07\nΩω, τι είπε για τον πρόεδρο της καρδιάς μας. Ντροπή Βελόπουλε, μαύρο φίδι που σε έφαγε κακομοίρη μου.\nΑπόλυτο δίκιο, οι ολιγάρχες και οι παρατρεχάμενοι τους μας κάθονται στο σβέρκο. Είδαμε τι σημαίνει να έχουν την ενημέρωση στα χέρια τους, αν και αυτό δεν είναι ενημέρωση, μηχανισμός και κινητήρια δύναμη της προπαγάνδας είναι. Το κακό είναι πως εμείς πληρώνουμε και αυτόν τον λογαριασμό.\nΜια χαρα τα ειπε ο Βελοπουλος ! εχει μαθει ο ανθρωπος να δουλευει απο μικρος οχι σαν τους αεργους γονους της\nπρασινης αναπτυξης αλλα και τους αριστερους καταληψιες που δυστυχως τους καναμε και πρωθυπουργους!\nSex on the beach@ ΠΑΝΔΩΡΑ11/11/2021 16:13:25\n"Ενας λαός προβάτων γεννάει μια κυβέρνηση λύκων."\nEdgar C. Morrow


Απάντηση ΝΔ σε Παππά για τηλεοπτικές άδειες - Newpost.gr\nΣτην αντεπίθεση κατά του υπουργού Επικρατείας Νίκου Παππά πέρασε η Νέα Δημοκρατία για τις τηλεοπτικές άδειες.\nΔημοσίευση 15 Φεβρουαρίου 2016, 22:18 / Ανανεώθηκε 15 Φεβρουαρίου 2016, 22:24\n«Η ΝΔ ξύνεται στη γκλίτσα του τσοπάνη» - Τι απαντά ο Παππάς...\nΑνταπαντώντας στον υπουργό, η ΝΔ, τονίζει ότι «αντί ο κ. Παππάς να απολογείται στον ελληνικό λαό για τα συνεχόμενα ψεύδη του, κάνει την μια γκάφα μετά την άλλη».\n«Καταλαβαίνουμε τον πανικό του, αλλά ας αποφασίσει τελικά πόσα κανάλια έχει η Γερμανία», συνεχίζει στην ανακοίνωσή της η ΝΔ. Το κόμμα της αξιωματικής αντιπολίτευσης αναφέρει ότι στην αιτιολογική έκθεση της τροπολογίας και στην προχθεσινή δήλωση του κ. Παππά, έλεγε ότι στην Γερμανία λειτουργούν έξι κανάλια και σήμερα σε δελτίο Τύπου λέει ότι λειτουργούν πέντε κανάλια.\n«Πότε λέει την αλήθεια; Σήμερα ή προχθές; Ο κ. Παππάς δυστυχώς αποδεικνύεται ότι είναι εθισμένος στο ψέμα», προσθέτει η ΝΔ η οποία λέει πως η αλήθεια για τον πραγματικό αριθμό των τηλεοπτικών σταθμών που λειτουργούν στην Γερμανία και στις άλλες ευρωπαϊκές χώρες, είναι αυτή που περιλαμβάνεται στις απαντήσεις των ελληνικών πρεσβευτικών αρχών τις οποίες η Συγγρού κατηγορεί τον υπουργό Επικρατείας ότι συνειδητά αποκρύπτει.\n«Υπάρχει, όμως, τρόπος να αποδειχτεί ποιός λέει την αλήθεια; Τον προκαλούμε να δώσει στη δημοσιότητα τα επίσημα στοιχεία, ούτως ώστε να μη διασύρεται από τις ανακοινώσεις των αξιωματούχων που καθημερινά τον διαψεύδουν, όπως σήμερα έγινε με την Κύπρο», υπογραμμίζει το κόμμα της αξιωματικής αντιπολίτευσης.


Dissolution – Insects and Interlopers – The Gallery – Extreme Metal Portal\nDissolution – Insects and Interlopers\n13/07/2019 at 9:19 πμ\nΤο Death Metal κουαρτέτο των DISSOLUTION από τον Καναδά, επιστρέφει με το τέταρτο άλμπουμ του “Insects and Interlopers”συνεχίζοντας να παίζουν και εδώ όπως και στα προηγούμενα άλμπουμ τους τεχνικό-μελωδικό Death Metal.\nΟι επιρροές αναφορικά με τις μελωδίες προέρχονται από κλασικές μπάντες του Death Metal και όχι από το μελωδικό Death Metal στύλ συγκροτημάτων όπως οι IN FLAMES. Έτσι λοιπόν ακούμε μελωδίες και αρμονίες από ριφς που μας θυμίζουν τους DEATH, DYING FETUS, CARCASS και ιδιαίτερα τους NECROPHAGIST.\nΑν και οι DISSOLUTION δεν σκοπεύουν να ακούγονται ώς υπέρ τεχνική μπάντα, η κιθαριστική δουλειά που έχει γίνει είναι αρκετά τεχνική και προσεγμένη. Τα φωνητικά, αν και είναι στο μεγαλύτερο βαθμό τα κλασικά “γρυλίσματα”, υπάρχουν στιγμές που ακούγονται κάπως “λασπωμένα”, συνήθως στα σημεία που χρησιμοποιούνται βαθιά γρυλίσματα και σε κάποια σημεία ακούμε και Power Metal φωνητικά με το αποτέλεσμα να θυμίζει κατά κάποιο τρόπο τους CONTROL DENIED. Πολύ καλή η απόδοση και του ντράμερ, ο οποιός έχει συνήθως ένα σταθερό γρήγορο ρυθμό και όπου χρειάζεται, περιστασιακά συνήθως, αλλάζει το τέμπο σε πιο αργό και τεχνικό.\nΣαν συμπέρασμα θα μπορούσα να πω ότι δεν απογοητεύτηκα από το δίσκο, αντιθέτως μου άρεσε και πιστεύω ότι θ’ αρέσει και σε όσους είναι οπαδοί του Death Metal. Μπορεί να μην είναι τρομακτικά πρωτότυπος δίσκος, όμως είναι σίγουρα ποιοτικός. Αξίζει λοιπόν κάποια στιγμή να του δώσετε λίγο από το χρόνο σας και να τον ακούσετε.


Φθηνές πτήσεις από Μασλ Σόαλς στη Skyscanner\nΠτήσεις από Μασλ Σόαλς\nΕννοούσατε πτήσεις για Μασλ Σόαλς;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Μασλ Σόαλς κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Μασλ Σόαλς για κάθε προορισμό.\nΑεροδρόμια κοντά σε Μασλ Σόαλς\n0 χλμ από Μασλ Σόαλς\n154 χλμ από Μασλ Σόαλς\n176 χλμ από Μασλ Σόαλς\n78 χλμ από Μασλ Σόαλς\n319 χλμ από Μασλ Σόαλς\n119 χλμ από Μασλ Σόαλς\nΑεροδρόμια Μασλ Σόαλς\nΠοιοι ταξιδεύουν από Μασλ Σόαλς\nΜασλ Σόαλς οδηγός πόλης


Φοβούνται τρομοκρατικό χτύπημα την παραμονή των Αμερικανικών Εκλογών | Plus: Διεθνή | gazzetta.gr\nΠαρασκευή, 04 Νοεμβρίου 2016 - 23:39\nΦοβούνται τρομοκρατικό χτύπημα την παραμονή των Αμερικανικών Εκλογών\nΝΕΑ ΥΟΡΚΗ, ΒΙΡΤΖΙΝΙΑ ΚΑΙ ΤΕΞΑΣ ΟΙ ΠΙΘΑΝΟΙ ΣΤΟΧΟΙ\nΣε κατάσταση επιφυλακής έχουν τεθεί οι πολιτείες της Νέας Υόρκης, του Τέξας και της Βιρτζίνια μετά από πληροφορίες για τρομοκρατικά χτυπήματα την Δευτέρα –μια μόλις ημέρα πριν από τις αμερικανικές εκλογές\nΣύμφωνα με το αμερικανικό δίκτυο CBS, αμερικανοί αξιωματούχοι ενημέρωσαν σήμερα τις κοινές ομάδες δράσης της αντιτρομοκρατικής ότι η Αλ Κάιντα πιθανώς να σχεδιάζει επιθέσεις.\nΑξιωματούχος του FBI φέρεται να είπε στο CBS News ότι η αντιτρομοκρατική και το υπουργείο Εσωτερικής Ασφάλειας των ΗΠΑ παραμένουν «σε επιφυλακή» και είναι σε θέση να προστατεύσουν τη χώρα από επιθέσεις.\nΔεν είναι η πρώτη φορά που διακινούνται αντίστοιχες πληροφορίες πριν από κάποιο μεγάλο γεγονός ή κάποια εορταστική περίοδο στις ΗΠΑ.\nΠριν από μερικές ημέρες, οι τοπικές αστυνομίες ενημερώθηκαν ότι τα εκλογικά κέντρα θεωρούνται ελκυστικοί και εύκολοι στόχοι για επιθέσεις από «μοναχικούς λύκους».\nΣε επιφυλακή οι ΗΠΑ για ενδεχόμενο τρομοκρατικό χτύπημα την παραμονή των εκλογών\nΤο πρακτορείο Reuters μεταδίδει ότι ενήμερες για το εφιαλτικό αυτό σενάριο είναι και οι Λιμενικές Αρχές της Νέας Υόρκης και του Νιού Τζέρσεϊ –οι υπηρεσίες που έχουν υπό την εποπτεία τους τα αεροδρόμια, τις σήραγγες, και τις γέφυρες της μεγαλούπολης.\n«Συνεχίζουμε με τις ίδιες εντατικές περιπολίες που εφαρμόζουμε εδώ και καιρό σε όλες τις εγκαταστάσεις μας» διαβεβαίωσε ο εκπρόσωπος της υπηρεσίας Στιβ Κόουλμαν, μιλώντας στο ειδησεογραφικό πρακτορείο. Απέφυγε, όμως, να δώσει περισσότερες πληροφορίες για το είδος της απειλής.\nΗ αστυνομία της Νέας Υόρκης επιβεβαίωσε με τη σειρά της ότι έχει ενημερωθεί για την απειλή και συνεργάζεται με το FBI μέσω Ενιαίας Ομάδας Αποστολών κατά της Τρομοκρατίας και των υπηρεσιών Αντιτρομοκρατίας και Πληροφοριών.


Οι Stellantis και TotalEnergies, καλωσορίζουν την Mercedes-Benz, ως το νέο τους συνεργάτη στην Automotive Cells Company (ACC), η οποία πλέον αυξάνει το σχέδιο χωρητικότητας της, στις τουλάχιστον 120 GWh μέχρι το 2030 | Corporate Communications | Stellantis\nΟι Stellantis και TotalEnergies, καλωσορίζουν την Mercedes-Benz, ως το νέο τους συνεργάτη στην Automotive Cells Company (ACC), η οποία πλέον αυξάνει το σχέδιο χωρητικότητας της, στις τουλάχιστον 120 GWh μέχρι το 2030\nΗ Mercedes-Bezn γίνεται ισότιμος μέτοχος της ACC μαζί με τις Stellantis και TotalEnergies, με το κάθε μέρος να κατέχει το 1/3 των μετοχών. Η Mercedes-Benz θα συμβάλει με την παροχή τεχνολογίας και τεχνογνωσία παραγωγής. Η νέα δομή θα επιταχύνει την ανάπτυξη της ACC με στόχο την επίτευξη χωρητικότητας τουλάχιστον 120 GWh μέχρι το 2030.\nΗ Mercedes-Bezn γίνεται ισότιμος μέτοχος της ACC μαζί με τις Stellantis και TotalEnergies, με το κάθε μέρος να κατέχει το 1/3 των μετοχών.\nΗ Mercedes-Benz θα συμβάλει με την παροχή τεχνολογίας και τεχνογνωσία παραγωγής.\nΗ νέα δομή θα επιταχύνει την ανάπτυξη της ACC με στόχο την επίτευξη χωρητικότητας τουλάχιστον 120 GWh μέχρι το 2030.\nΟι Stellantis, TotalEnergies και Mercedes-Benz έφτασαν σε συμφωνία, καλωσορίζοντας την Mercedes-Benz ως νέο συνεργάτη στην Automotive Cells Company (ACC). Με αυτή την εξέλιξη, τα μέρη συμφώνησαν να αυξήσουν τη βιομηχανική χωρητικότητα της ACC τουλάχιστον στις 120 GWh μέχρι το 2030. Η εφαρμογή της συμφωνία υπόκειται στις τελικές ρυθμίσεις και νομικές εγκρίσεις.\nΗ ACC είναι το αποτέλεσμα μια πρωτοβουλίας που πήραν οι Stellantis και TotalEnergies με την υποστήριξη των Γαλλικών, Γερμανικών και Ευρωπαϊκών αρχών, ώστε να δημιουργηθεί μια κορυφαία Ευρωπαϊκή εταιρεία για τις μπαταρίες των ηλεκτρικών οχημάτων. Η ένταξη της Mercedes-Benz στην ACC αποτελεί μια ξεκάθαρη απόδειξη της εξέλιξης του προγράμματος και των αποτελεσμάτων του, τα οποία πλέον ενισχύονται περαιτέρω.\nΣκοπός της ACC, είναι να εξελίξει και να παράγει στοιχεία μπαταριών για ηλεκτρικά οχήματα, με εστίαση στην ασφάλεια, την απόδοση και την ανταγωνιστικότητα, εξασφαλίζοντας παράλληλα τα υψηλότερα επίπεδα ποιότητας και το ελάχιστο δυνατό περιβαλλοντολογικό αποτύπωμα. Το αναθεωρημένο πλάνο χωρητικότητας, θα κινητοποιήσει μια επένδυση άνω των 7 δισεκατομμυρίων ευρώ. Η δημιουργία αυτού του Ευρωπαϊκού κολοσσού στις μπαταρίες, θα υποστηρίξει την Ευρώπη στην αντιμετώπιση των προκλήσεων που φέρνει η ενεργειακή μετάβαση στις μεταφορές και θα εξασφαλίσει τη διαθεσιμότητα ενός βασικού στοιχείου για τη βιομηχανία ηλεκτρικών οχημάτων.\nH ACC θα υποστηριχθεί από τις τρεις εταιρείες συνδυάζοντας:\nΥψηλή γνώση στην εξέλιξη μπαταριών μέσω της Saft, εταιρείας που ανήκει στην TotalEnergies και διαθέτει περισσότερα από 100 χρόνια εμπειρίας στον τομέα.\nΈναν ηγέτη στον τομέα των μετακινήσεων όπως είναι η Stellantis, η οποία έχει ένα ξεκάθαρο όραμα για την προσφορά τεχνολογιών αιχμής οι οποίες θα οδηγήσουν σε ελκυστικούς, προσιτούς και βιώσιμους τρόπους αυτοκίνησης.\nΤη γνώση της Mercedes-Benz στους τομείς της έρευνας και της εξέλιξης, αλλά και την επέκταση των εγκαταστάσεων παραγωγής της ACC, με τα αδιαμφησβήτητα στάνταρτ ποιότητας της μάρκας.\n«Το να έχουμε μαζί μας την Mercedes-Benz, αποτελεί ένα ορόσημο για την ACC», δήλωσε ο κ. Yann Vincent, CEO της ACC. «Η Mercedes-Benz θα φέρει μια ψήφο εμπιστοσύνης στην τεχνολογική μας πορεία και την ανταγωνιστικότητα των προϊόντων μας, η οποία θα ενισχύσει σημαντική την επιχειρηματική δυναμική της ACC και θα στηρίξει το φιλόδοξο πλάνο ανάπτυξης μας. Αυτή είναι η συμβολή μας σε ένα ηλεκτρικό και βιώσιμο μέλλον».\n«Η Mercedes-Benz επιδιώκει ένα πολύ φιλόδοξο πλάνο αλλαγής και αυτή η επένδυση σηματοδοτεί ένα ορόσημο στο δρόμο μας προς την ουδετερότητα στις εκπομπές CO2. Μαζί με την ACC θα αναπτύξουμε αποδοτικά στοιχεία μπαταριών στην Ευρώπη, τα οποία θα ανταποκρίνονται στις απαιτήσεις της Mercedes-Benz.», ανέφερε ο κ. Ola Källenius, CEO των Daimler AG και Mercedes-Benz AG. «Αυτή η νέα συνεργασία μας επιτρέπει να εξασφαλίσουμε τον εφοδιασμό, να εκμεταλλευτούμε τις οικονομίες κλίμακος και να προσφέρουμε στους πελάτες μας κορυφαία τεχνολογία μπαταριών. Επιπλέον, μπορούμε να βοηθήσουμε να παραμείνει η Ευρώπη στο κέντρο της αυτοκινητοβιομηχανίας, ακόμα και στην ηλεκτρική εποχή. Με την Mercedes-Benz, η ACC στοχεύει να διπλασιάσει τη χωρητικότητας της στα εργοστάσια της Ευρώπης και να υποστηρίξει την ανταγωνιστικότητα της Ευρωπαϊκής βιομηχανίας στο σχεδιασμό και παραγωγή στοιχείων μπαταριών».\n«Καλωσορίζουμε τη Mercedes-Benz ως στρατηγικό συνεργάτη που μοιράζεται τη φιλοδοξία μας για επιτάχυνση της ηγετικής πορείας της ACC», σημείωσε ο κ. Carlos Tavares, CEO της Stellantis. «Η στρατηγική εξηλεκτρισμού της Stellantis βρίσκεται σε πλήρη εξέλιξη και η σημερινή ανακοίνωση αποτελεί το επόμενο βήμα για το σχέδιο μας να βρισκόμαστε στην κορυφή της αυτοκινητοβιομηχανίας με τις 14 μάρκες μας να δεσμεύονται να προσφέρουν τις καλύτερες λύσεις ηλεκτροκίνησης για τους απαιτητικούς μας πελάτες. Αυτή η συνεργασία βασίζεται στην τεχνική γνώση και τις προηγμένες μεθόδους παραγωγής και εξασφαλίζει ότι η Stellantis οδηγεί την πορεία του κόσμου σε μια πιο αποδοτική, προσιτή και βιώσιμη εποχή».\n«Είμαστε πολύ χαρούμενοι που καλωσορίζουμε την Mercedes-Benz, ως το νέο συνεργάτη της ACC. Αυτό αποδεικνύει τη σημασία της πρωτοβουλίας που πήραμε ένα χρόνο πριν με τη Stellantis και υποστηρίζει τη φιλοδοξία μας να δημιουργήσουμε έναν Ευρωπαϊκό ηγέτη στις μπαταρίες. Όλοι μαζί φέρνουμε τη γνώση και την εμπειρία μας για μια πιο βιώσιμη αυτοκίνηση. Αυτό το νέο βήμα αποτελεί ακόμα ένα δείγμα της αλλαγή της TotalEnergies σε μια ευρεία ενεργειακή εταιρεία και τη θέληση της να επεκταθεί στην ηλεκτροκίνηση. Η TotalEnergies θα αξιοποιήσει την εμπειρία της θυγατρικής της Saft στις μπαταρίες και τη βιομηχανική γνώση των συνεργατών της στα ηλεκτρικά οχήματα.», δήλωσε ο κ. Patrick Pouyanné, Πρόεδρος και CEO της TotalEnergies.\nΣχετικά με την ACC\nΗ Automotive Cells Company (ACC) ιδρύθηκε τον Αύγουστο του 2020 και σήμερα συνδυάζει τις δυνατότητες τριών κορυφαίων εταιρειών με διαφορετικά πεδία δράσης. Φιλοδοξία της ΑCC είναι να αποτελέσει τον ηγέτη στις μπαταρίες σε Ευρωπαϊκό επίπεδο που θα επιτρέψουν την καθαρή και αποδοτική μετακίνηση για όλους. Οι εγκαταστάσεις έρευνας και εξέλιξης στη Nouvelle-Aquitaine αποτελούν μόνο την αρχή.


Ο κ. Μητροπουλος διαπιστώνει πως οι λαοί της Ευρώπης έρχονται και πάλι στο προσκήνιο αξιώνοντας την κατάργηση των νεοφιλελεύθερων πολιτικών. Την ίδια ώρα επαναλαμβάνει την πάγια θέση του κόμματος για τη σύσταση εξεταστικής επιτροπής για το πως η χώρα οδηγήθηκε στο μνημόνιο. Μάλιστα επισημαίνει πως «τα έγγραφα και οι φάκελοι αυτών των πρωτοφανών πράξεων πρέπει να παραδοθούν αλώβητα στην επερχόμενη κυβέρνηση ώστε να αποκατασταθεί ταχύτατα η θεσμική και δημοκρατική νομιμότητα».\nΕάν ο ΣΥΡΙΖΑ δεν καταφέρει να πάρει την αυτοδυναμία, με δεδομένο ότι το ΚΚΕ έχει ήδη απαντήσει αρνητικά σε μια ενδεχόμενη στήριξη της κυβέρνησής σας, αυτό σημαίνει ότι θα πάμε σε δεύτερες κάλπες;\n«Η κάλπη», κυρίως μετά αυτή τη μνημονιακή καταστροφή που ζούμε, «είναι γκαστρωμένη…», όπως είπε κάποτε ο ιστορικός ηγέτης του ΚΚΕ Χαρίλαος Φλωράκης αναπαράγοντας την αγωνία των πολιτών-γονέων, την εποχή που δεν είχαν αναπτυχθεί ιατρικές-βιολογικές μέθοδοι διερεύνησης του φύλου του κυοφορουμένου. Ας αφήσουμε λοιπόν πρώτα τον λαό να μιλήσει… Ας δούμε τις πρώτες μετεκλογικές («τεκτονικές» νομίζω) δονήσεις του πολιτικού σκηνικού και θα επανέλθουμε με στέρεα δεδομένα.\nΟι προεκλογικές ερμηνείες και εικασίες εκτρέφουν μιαν ατμόσφαιρα αποπροσανατολισμού που επιχειρεί να διασπείρει -έστω και την υστάτη στιγμή- η μνημονιακή και παραμνημονιακή φιλολογία.\nΠίστη μου πάντως είναι ότι θα υπάρξει ισχυρή κοινοβουλευτική πλειοψηφία του ΣΥΡΙΖΑ που θα δώσει αυτοδύναμη κυβέρνηση, ανεξαρτήτως αν το πρόγραμμα και η κουλτούρα μας μάς επιβάλλουν να σχηματίσουμε κυβέρνηση ευρύτατης κοινωνικής αποδοχής.\nΦοβάστε, μετά και τις πρόσφατες δηλώσεις της κας Ραχήλ Μακρή για «τύπωμα χρήματος», πως φαινόμενα πολυφωνίας, που ενδεχομένως να ενταθούν μετά τη διεύρυνση που αποφασίστηκε στην κατάρτιση των ψηφοδελτίων, μπορεί να προκαλέσουν ζημιά στον ΣΥΡΙΖΑ;\nΌλοι πρέπει να διατυπώνουμε ενιαίο και συνεκτικό λόγο, ο καθένας με τον δικό του, βεβαίως, ταπεραμέντο. Οι διαφορές απόψεων όμως στα άλλα κόμματα -και κυρίως στη ΝΔ- είναι χαώδεις.\nΜόλις προχθές η κα Μπακογιάννη είπε ότι αυτοί που κατέστρεψαν (δηλ. μετάλλαξαν) τη ΝΔ, είναι αυτοί που έριξαν την κυβέρνηση Μητσοτάκη το 1993. Υπάρχει μεγαλύτερη διάσταση απόψεων από αυτήν που διατυπώθηκε στα ανώτατα κλιμάκια ενός κόμματος που ακόμη κυβερνά;\nΉ υπάρχει μεγαλύτερο ρήγμα από αυτό που υπέστη το ΠΑΣΟΚ την τελευταία περίοδο με τη δημιουργία δύο κομμάτων από τους κόλπους των ηγετικών του στελεχών;\nΚι όμως ασχολούμαστε με μια απλή γνώμη ή παρορμητική φράση που κάποια στελέχη του ΣΥΡΙΖΑ, στο κλίμα της μεγάλης ελευθερίας γνώμης που διακρίνει τον πολιτικό μας φορέα, εξέφρασαν. Μήπως έχουμε αντιστρέψει τους ρόλους και τα πολιτικά μεγέθη και είναι καιρός να επανέλθουμε στον δημοσιολογικό ορθολογισμό;\nΜε αφορμή το πρόγραμμα της ΔΕΘ, οι αντίπαλοί σας σάς κατηγορούν ότι «ξαναζούμε το λεφτά υπάρχουν». Ισχύει κάτι τέτοιο;\nΕίναι κρίμα, πολιτικά πρόσωπα που προξένησαν την τεράστια ανθρωπιστική κρίση που ζούμε, σε απόλυτη σύμπραξη με την Τριαρχία των δανειστών και τους κ.κ.Σόιμπλε και Μέρκελ, να ονομάζουν «παροχές» (και μάλιστα «μη επιτρεπόμενες») τη σίτιση των πεινασμένων, τη στέγαση των απόκληρων και την ιατροφαρμακευτική και νοσοκομειακή περίθαλψη των άρρωστων συμπατριωτών μας.\nΔεν υπάρχει όριο σ’αυτόν τον συνειδησιακό και υπαρξιακό κατήφορο; Είναι δυνατόν να ασχολείσαι με τα κοινά και να μην θεωρείς πρώτιστο και κατεπείγον καθήκον σου να σώσεις τους συμπολίτες σου από τον θάνατο;\nΗ προειδοποίηση του Α.Τσίπρα προς την κυβέρνηση να μην διανοηθούν να «πάρουν μαζί τους ούτε ένα δημόσιο έγγραφο» τι σημαίνει;\nΕίναι σαφές και έπρεπε όλοι εσείς οι δημοσιογράφοι να το έχετε απαιτήσει. Όλοι γνωρίζουμε ότι σε κάθε μνημονιακό εφαρμοστικό νόμο περιλαμβάνεται και μια διάταξη που απαλλάσσει εκ των προτέρων τα όργανα και τις Επιτροπές από κάθε ποινική, αστική, πειθαρχική, διοικητική κ.ά. ευθύνη, προτού καν υλοποιηθούν τα αντισυνταγματικά και αντικοινωνικά μέτρα διάλυσης της κοινωνίας και της πατρίδας που το Μνημόνιο επιτάσσει. Μπορεί να υπάρξει πολιτισμένη χώρα με τέτοιες απαλλακτικές νομοθετικές διατάξεις, προτού καν αυτές συντελεστούν; Αυτή η θεσμική οπισθοδρόμηση οδηγεί σε συνθήκες προδημοκρατικής εποχής, όπου Συντάγματα και διάκριση των εξουσιών δεν υπήρχαν.\nΤα έγγραφα και οι φάκελοι αυτών των πρωτοφανών πράξεων πρέπει να παραδοθούν αλώβητα στην επερχόμενη κυβέρνηση ώστε να αποκατασταθεί ταχύτατα τη θεσμική και δημοκρατική νομιμότητα. Υπάρχει κάποιος Έλληνας, οιωνδήποτε πολιτικών πεποιθήσεων, που διαφωνεί με την αυτονόητη αυτή δημοκρατική αξίωση;\nΕίναι δεδομένο για τον ΣΥΡΙΖΑ πως θα προχωρήσει σε σύσταση εξεταστικής επιτροπής για το πώς οδηγηθήκαμε στο Μνημόνιο; Ποιοι πρέπει να κληθούν σε μια τέτοια περίπτωση;\nΟ Πρόεδρός μας κ.Αλέξης Τσίπρας το διατύπωσε με σαφήνεια, για άλλη μια φορά, στην προχθεσινή του ομιλία κι επομένως δεν πρέπει να αναμασάμε τα αυτονόητα. Με αυτή την αυτονόητη προεκλογική αξίωση, άλλωστε, είχε έρθει πρώτο κόμμα στις εκλογές του 2012 και η ΝΔ του κ.Σαμαρά, ανεξαρτήτως αν η πρωταρχική αυτή εξαγγελία του λησμονήθηκε.\nΤο ποιοι θα κληθούν στην οικεία Επιτροπή είναι ζήτημα που θα αποφασίσει η ίδια, σύμφωνα με τις πάγιες κοινοβουλευτικές και συνταγματικές διαδικασίες.\nΠοιες είναι οι βασικές αλλαγές που θα προωθήσει ο ΣΥΡΙΖΑ στον τομέα της Δημόσιας Διοίκησης;\nΤο κράτος μας και η Δημόσια Διοίκηση θα αναδιαρθρωθεί εκ βάθρων με πρότυπο τα ποιοτικά και ποσοτικά μεγέθη των δέκα αντίστοιχων σε μέγεθος και πληθυσμό καλύτερων και αποδοτικότερων κρατών στο παγκόσμιο γίγνεσθαι, που έχουν ανακηρυχθεί ως τέτοια με βάση κριτήρια, όπως:\nη δημοκρατικότητα-συμμετοχή των πολιτών,\nη κοινωνική γαλήνη-δικαιοσύνη,\nη ανθρώπινη ανάπτυξη σύμφωνα με τους δείκτες του ΟΗΕ,\nη περιβαλλοντική προστασία,\nη βιώσιμη, αυτοτροφοδοτούμενη, αειφορική ανάπτυξη,\nο δείκτης ανεργίας,\nη αποτελεσματικότητα, η παραγωγικότητα,\nο δείκτης ομαδικού πνεύματος και ατομικής ευθύνης και\nη πλήρης ηλεκτρονική επικοινωνία (οριζοντίως και καθέτως) με όλη την ιεραρχία και τους πολίτες.\nΌλοι οι Διεθνείς Οργανισμοί, ακόμη και οι νεοφιλελεύθερες δεξαμενές σκέψης, αυτούς τους δείκτες-κριτήρια χρησιμοποιούν για να κατατάσσουν την ποιότητα και το μέγεθος των κρατικών μορφωμάτων. Το μεγαλύτερο βάρος της ανασυγκρότησης και της νέας οικονομικής ανόρθωσης θα το σηκώσει το νέο, ευέλικτο, συμμετοχικό, αξιοκρατικό αλλά και πλήρες κράτος.\nΟ Β.Σόιμπλε έχει στείλει σαφές μήνυμα ότι ουσιαστικά ο νικητής των εκλογών πρέπει να συνεχίσει το δρόμο της λιτότητας. Υπό αυτά τα δεδομένα ο ΣΥΡΙΖΑ ποια στάση θα τηρήσει στη διαπραγμάτευση;\nΔεν είναι φυσικό, όταν κλονίζεται η αξιοπιστία της πολιτικής σου σε Ελλάδα και Ευρώπη, να παίρνεις θέση άμυνας, προκειμένου να έχεις τις λιγότερες δυνατές συνέπειες της καταστροφικής σου πολιτικής;\nΗ γερμανική κυβέρνηση παίρνει αμυντική θέση ενόψει της αξιούμενης, από όλο και περισσότερες ευρωπαϊκές χώρες, αλλαγής πολιτικής με κατάργηση των πολιτικών της λιτότητας και αλλαγή στη στρατηγική της ΕΚΤ, ώστε να παίξει τον ρόλο της ως εθνική Τράπεζα όλων των κρατών-μελών.\nΤο ευρωπαϊκό πάντως μέλλον αποκτά και πάλι ενδιαφέρον, αφού οι λαοί, ο ένας μετά τον άλλον, εισέρχονται στο προσκήνιο και αξιώνουν κατάργηση των νεοφιλελεύθερων πολιτικών της υπανάπτυξης, της ανισοκατανομής και των κοινωνικών διακρίσεων.\nΤι σας κάνει να πιστεύετε ότι η κ. Μέρκελ δεν θα πει «όχι» σε μία διαπραγμάτευση με τον ΣΥΡΙΖΑ; Έχετε κάποιες διαβεβαιώσεις από το εξωτερικό;\nΟι λαοί προχωρούν όταν έχουν πίστη στη δύναμή τους. Και χαμένοι είναι αυτοί που δεν αγωνίζονται κατά της κυρίαρχης πολιτικής που τους καταστρέφει.\nΌλοι αντιλαμβάνονται ότι οι πολιτικές της νεοφιλελεύθερης Ευρωπαϊκής Τεχνοδομής οδηγούν σε απαξίωση της ιδέας της ευρωπαϊκής ολοκλήρωσης.\nΌλοι φοβούνται ότι με τις πολιτικές της Γερμανίας θα πέσουν σε μια μακρά περίοδο αβεβαιοτήτων, υπανάπτυξης και αντιπληθωρισμού.\nΌλοι βλέπουν να εμφανίζονται στην Κεντρική Ευρώπη (και όχι μόνον) ακροδεξιά και φασιστικά κινήματα και συμπεριφορές εθνικιστικής περιχαράκωσης, παρόμοιες αυτών που κυριάρχησαν στο Μεσοπόλεμο και βύθισαν τη γηραιά ήπειρο και ολόκληρο τον κόσμο στο αίμα και στον θάνατο.\nΕπομένως έχουμε κάθε λόγο να αισιοδοξούμε για τη δικαίωση των πολιτικών και εθνικών μας επιλογών. Η Ευρώπη αλλάζει για να ζήσει.\nΠΕΡΙΣΣΟΤΕΡΑ: Συνεντεύξεις Εκλογές 2015, Βουλευτικές εκλογές 2015, ΣΥ.ΡΙΖ.Α.


Πως να χειριστείς έναν Χωρισμό - Men's Bible\nΚάθε χωρισμός είναι μοναδική περίπτωση, όπως μοναδική ήταν και η σχέση που προηγήθηκε του χωρισμού. Και ακριβώς επειδή κάθε χωρισμός είναι μοναδική περίπτωση, είναι δύσκολο να δώσει κανείς συμβουλές. Ένας κομψός χωρισμός, πόσο μάλλον η υγιής «ανάρρωση» μετά το χωρισμό, εξαρτάται από πολλούς και διαφορετικούς παράγοντες.\nΓια παράδειγμα, είσαι εσύ αυτός που τελειώνει τη σχέση, ή αυτός που μένει πίσω; Χωρίζεις εξαιτίας κάποιου συγκεκριμένου γεγονότος, ή απλώς σου τελείωσε ο ενθουσιασμός; Υπήρχε γενικότερη αστάθεια για κάποιο διάστημα, ή το πράγμα έσκασε σαν κεραυνός εν αιθρία;\nΠροδομένος θα νιώσεις. Κομμάτια επίσης θα νιώσεις και είναι αναμενόμενο. Το να θέλεις να κάνεις λιώμα τον άνθρωπο απέναντί σου, να του καταστρέψεις τη ζωή και τα λοιπά, επίσης δεν είναι τόσο παράδοξο. Αλλά αν το προσπαθήσεις κιόλας θα γίνεις εντελώς μα εντελώς ρεζίλι.\n#3. Μην προσπαθήσεις να την κάνεις να νιώσει καλύτερα\nΚαι όχι μόνο αυτό, αλλά και οποιαδήποτε προσπάθειά σου να την παρηγορήσεις απλώς θα την κάνει να νιώσει χειρότερα. Μάλιστα δεν είναι απίθανο η πρώην να σε σιχαθεί ολότελα, ακριβώς επειδή θα προσπαθήσεις να είσαι ευγενικός από τη μία, ενώ την παρατάς από την άλλη.\nΚαι, προς θεού, μην τυχόν και κάνεις σεξ μαζί της. Σοβαρά τώρα. Αφού μόλις χωρίσατε. Κλαίει η άλλη, σου λέει πόσο θα της λείψεις, την αγκαλιάζεις μήπως νιώσει λίγο πιο καλά. Έπειτα λυπάσαι, γιατί σκέφτεσαι ότι θα ήθελες να είχαν λειτουργήσει τα πράγματα, μόνο που δεν λειτούργησαν, και τέλος πάντων είναι καλύτερα που χωρίσατε.\nΚαι μετά, ξαφνικά, αναρωτιέσαι γιατί στην ευχή την παρατάς. Αφού κάποτε ήσασταν τόσο καλά. Έτσι δεν είναι; Και μετά βγάζετε τα ρούχα, ο ένας κλαίει και γελάει μαζί και τελικά το σεξ είναι τόσο παθιασμένο, όσο δεν ήταν ίσως ποτέ, και –μα τι κάνεις; Σοβαρά τώρα. Σταμάτα το. Αμέσως.\nΠολλοί άνθρωποι κολλάνε, προσπαθώντας να είναι τουλάχιστον φίλοι με την πρώην. Μία τέτοια όμως κατάσταση τους προκαλεί ακόμη περισσότερη συναισθηματική πίεση. Οι έρευνες πάνω σε ζητήματα χωρισμών έχουν αποδείξει ότι όταν κόβεις την επαφή με τον άνθρωπο από τον οποίο χώρισες, ξεπερνάς το χωρισμό πολύ πιο γρήγορα.\n#5. Μίλα σε κάποιον για το θέμα.\nΜπορεί να φαίνεται προφανές, αλλά φρόντισε να γίνει. Μάλιστα, αν η σχέση που σκοπεύεις να διακόψεις υπήρξε σχέση σοβαρή, φρόντισε να μιλήσεις με κάποιον έμπιστο φίλο, ή με κάποιο μέλος της οικογένειάς σου, πριν πάρεις οποιαδήποτε απόφαση.\nΑλλά το να αρχίσει να λες ποιος φταίει, αν είναι η άλλη ή εσύ ή οποιοσδήποτε τρίτος, δεν έχει κανένα νόημα. Δεν σημαίνει αυτό ότι θα χάσεις την ικανότητά σου να διακρίνεις τις καλές από τις κακές συμπεριφορές, ή τις καλές από τις κακές επιλογές.\nΜάθε από τα λάθη που έγιναν, παραδειγματίσου από οτιδήποτε πήγε στραβά στη σχέση που έληξε. Αυτό μπορεί να σε βοηθήσει να πας παρακάτω. Προσωπικά, χειρίστηκα πολύ άσχημα το χωρισμό μου από την πρώτη μου σοβαρή σχέση. Γέμισα κακία, επειδή εκείνη με είχε παρατήσει για κάποιον άλλο. Μέχρι να ψάξω, μέχρι να συμβιβαστώ με την ιδέα ότι, για αυτό και για τον άλλο λόγο, δεν ήμουν και κανένας σπουδαίος σύντροφος για να θέλει μια κοπέλα να μείνει μαζί μου, δεν το ξεπέρασα.\nΕφόσον το συνειδητοποίησα ότι δεν ήμουν ολότελα το θύμα, ότι και η κοπέλα που προτίμησε κάποιον άλλο είχε τα δίκια της, μπόρεσα να ξεκολλήσω. Μπόρεσα να τους συγχωρήσω και τους δυο τους.\nΆρχισε λοιπόν να κατανοείς πως ίσως αυτή που σε παράτησε δεν ήταν κάτι τόσο σπουδαίο όσο νόμιζες. Σκέψου πως κοντά σε όσα σου άρεσαν, υπήρχαν και τόσα πράγματα που δεν σου άρεσαν διόλου.\nΣκέψου πως και εσύ ίσως να μην ήσουν ο τέλειος σύντροφος. Μην ρίχνεις όμως ευθύνες. Δεν είναι η άλλη το σκουπίδι και εσύ ο άγγελος χωρίς φτερά που σε αδικήσανε.\nΝα κάτι που μου κάνει μεγάλη εντύπωση, όποτε το ακούω. Ακούς κάποιον που μόλις έχει χωρίσει να σου λέει: «Ήμασταν τέλεια μαζί». Προφανώς και δεν ήσασταν τέλεια μαζί. Αν ήσασταν τέλεια, θα ήσασταν ακόμη μαζί. Για κάποιον λόγο οι άνθρωποι τείνουν να θυμούνται εκείνο το πρώτο και παλιό τέλειο ταξίδι κι όχι τους τελευταίους μήνες που κόντευαν να βγάλουν ο ένας τα μάτια του άλλου.


Προκηρύχθηκε ο διαγωνισμός για το έργο ΣΔΙΤ διαχείρισης απορριμμάτων Περιφέρειας Ηπείρου | ΣΔΙΤ\nΑρχική >> News >> Προκηρύχθηκε ο διαγωνισμός για το έργο ΣΔΙΤ διαχείρισης απορριμμάτων Περιφέρειας Ηπείρου\n11.04.2013 - 00:00\nΟ ιδιωτικός φορέας θα επιλεγεί με τη διαδικασία του ανταγωνιστικού διαλόγου και θα αναλάβει τη μελέτη, κατασκευή, συντήρηση, τεχνική διαχείριση και λειτουργία της εγκατάστασης επεξεργασίας στερεών αστικών αποβλήτων Περιφέρειας Ηπείρου, για διάστημα 27 ετών. Το έργο θα διαχειρίζεται περίπου 150 χιλ. τόνους απορριμμάτων ετησίως, περιλαμβάνοντας το σύνολο των αστικών στερεών αποβλήτων που παράγονται σε ολόκληρη τη διοικητική έκταση της Περιφέρειας Ηπείρου.


ΟΛΥΜΠΙΑΚΟΣ: 23 Ιουν 2013\nΟ αντζέντης του Γιοάν Βερδού μίλησε, όπως ήδη σας έχουμε ενημερώσει, σε ΜΜΕ της Ισπανίας και τόνισε πως ο παίκτης ποτέ δεν είπε όχι στον Ολυμπιακό, ενώ ανέφερε ότι άργησε να απαντήσει επειδή ήταν... διακοπές.\nΣτον Ολυμπιακό πληροφορήθηκαν για αυτό το θέμα και τοποθετήθηκαν λέγοντας... «εμείς δεν είπαμε ποτέ πως ο Βερδού είπε όχι στον Ολυμπιακό. Ο ποδοσφαιριστής απλά δεν μας απάντησε».\nΣτη συνέχεια αναφέρθηκαν στην διορία που είχε: «Είχε προθεσμία να μας γνωστοποιήσει τις προθέσεις του, για το αν θέλει ή όχι να συνεχίσει την καριέρα του στον Ολυμπιακό, αλλά δεν μας απάντησε. Η προθεσμία που είχε ήταν μέχρι την Παρασκευή 21 Ιουνίου. Από την στιγμή λοιπόν που δεν μας απάντησε, αποσύρουμε τον ενδιαφέρον μας για τον παίκτη».\nΓια το πώς θα κινηθούν οι ερυθρόλευκοι: «Πλέον, ψάχνουμε για άλλον παίκτη για την θέση του επιτελικού μέσου και θα είναι ποδοσφαιριστής από το πάνω ράφι».\nΜετά την απόφαση της λύσης συνεργασίας της ακαδημίας του Ολυμπιακού με τους Κώστα Μπαντούνα και Θέμη Ποτουρίδη, όπως ήδη σας έχουμε ενημερώσει, οι ερυθρόλευκοι συνεχίζουν με τις εκκαθαρίσεις του ρόστερ των Νέων για την καινούργια αγωνιστική σεζόν!\nΣυγκεκριμένα, σύμφωνα με πληροφορίες του «Γαύρου» άλλοι τρεις ποδοσφαιριστές αποφασίστηκε να αποτελέσουν παρελθόν από την ακαδημία του Ολυμπιακού και ο λόγος για τους Αλέξανδρο Φουκαρά, Μιχάλη Καλλέργη και Δημήτρη Ξανθόπουλο!\nΟ πρώτος αγωνιζόταν την περασμένη σεζόν με το τμήμα κάτω των 20 ετών και αναδείχθηκε πρωταθλητής με τους Νέους, ενώ είναι γεννημένος το 1995 και παίζει στον χώρο της μεσαίας γραμμής ως αμυντικός χαφ, ενώ οι άλλοι δύο είναι γεννημένοι το 1996 και παίζουν ως επιτελικός μέσος και δεξιός αμυντικός αντίστοιχα και αγωνίζονταν την περασμένη σεζόν στο τμήμα κάτω των 17 ετών.\nΚαι οι τρεις ποδοσφαιριστές ειδοποιήθηκαν από τους ανθρώπους της ακαδημίας πως βρίσκονται εκτός αγωνιστικών πλάνων για την καινούργια σεζόν του προπονητή των Νέων, Μπερντ Στορκ. Έτσι αποφασίστηκε να λυθεί η συνεργασία με τους παίκτες και να συνεχίσουν αλλού την καριέρα τους.\n«Ουδέποτε τέθηκε θέμα πώλησης του Κυριάκου Παπαδόπουλου»!\nΟ Χορτς Χελντ, τεχνικός διευθυντής της Σάλκε είναι κάθετος για το μέλλον του διεθνή πρώην αμυντικού του Ολυμπιακού...\nΤα δημοσιεύματα του αγγλικού Τύπου για το ενδιαφέρον και της Άρσεναλ - φέρεται να δίνει 13.000.000 ευρώ στη γερμανική ομάδα - προκάλεσαν σχετική ερώτηση στον Χορτς Χελντ για λογαριασμό του "pamesports.gr" και η απάντηση του ήταν σαφής: «Δεν πωλείται ο Κυριακός Παπαδόπουλος.\nΠεριμένουμε, να επανακάμψει δριμύτερος στα γήπεδα. Δεν δεχόμαστε καν και φυσικά, δεν συζητούμε προσφορές για την αγορά του»!\nΚαι για των λόγων του το αληθές ο Χορτς Χελντ έκανε αναφορά και στην προσωρινή κάλυψη της θέσης του με μεταγραφές βραχείας διάρκειας από την γερμανική αγορά!\nΜε δηλώσεις στη «Le Parisien» που παρουσιάζει σε δημοσίευμά του το "sport-fm.gr", ο Λοράν Μπλαν επιβεβαίωσε τις φήμες που τον ήθελαν να βρίσκεται τη Δευτέρα στο Παρίσι για τελικές συζητήσεις με την Παρί Σεν Ζερμέν.\nΤο ταξίδι του την Δευτέρα στην γαλλική πρωτεύουσα για να συζητήσει και από κοντά με τους ανθρώπους της Παρί Σεν Ζερμέν το ενδεχόμενο ανάληψης της τεχνικής ηγεσίας επιβεβαίωσε ο Λοράν Μπλαν. Ο 47χρονος τεχνικός, στις δηλώσεις του, τόνισε πως είναι μία μεγάλη ευκαιρία για τον ίδιο το να εργαστεί στους πρωταθλητές Γαλλίας.\n«Αύριο θα βρεθώ στο Παρίσι για να συζητήσουμε και υπάρχουν πολλές ελπίδες ότι θα υπογράψω. Δεν μπορώ να πω περισσότερα τώρα, θα ξέρουμε μέχρι τα μέσα της εβδομάδας. Η Παρί έχει εξαιρετικές προοπτικές, είναι μεγάλη ομάδα και αποτελεί ενδιαφέρουσα ευκαιρία», δήλωσε χαρακτηριστικά ο Μπλαν.\nΓια την τρίτη θέση θα παλέψει πλέον στους Μεσογειακούς Αγώνες της Μερσίνης η Εθνική ομάδα πόλο Ανδρών.\nΤο αντιπροσωπευτικό συγκρότημα έχασε με 7-10 από την Ισπανία στα ημιτελικά της διοργάνωσης και τη Δευτέρα θα διεκδικήσει το χάλκινο μετάλλιο κόντρα σε μια εκ των Κροατίας και Ιταλίας.\nΕλλάδα: Φουντούλης 3, Βλαχόπουλος 1, Μυλωνάκης 1, Γούβης 1, Μουρίκης 1\nΙσπανία: Εσπανιόλ-Λιφάντε 3, Εστράνι-Εσφορζάντο 2, Βάλες Τρίας 2, Φερνάντεθ-Μιράντα 1, Άλαρκον-Τεβάρ 1, Ντε Λέρα Καλέρο 1\nO Nτέβιν Σμιθ αναμένεται να συνεχίσει στη Ρωσία την... περιοδεία του ανά την Ευρώπη, αφού βρίσκεται πολύ κοντά σε συμφωνία με τη Λοκομοτίβ Κούμπαν.\nΟ πρώην γκαρντ Λαγκούν Άρο (Ισπανία), Αβελίνο (Ιταλία), της Φενέρμπαχτσε/Ούλκερ (Τουρκία), του Πανελληνίου (Ελλάδα) και της Μπένετον Τρεβίζο (Ιταλία) έμεινε ελεύθερος απ' τη Μακάμπι Τελ Αβίβ (2011-13) κι είναι έτοιμος να βάλει την υπογραφή του στο 2ετές συμβόλαιο αξίας $1.000.000 της ρωσικής ομάδας.\nΗ ισραηλιτική ομάδα προορίζει για αντικαταστάτη του τον Ματ Λοτζέσκι της βελγικής Οστάνδης, όπως αναφέρει σε δημοσίευμά του το "gazzetta.gr".\nΤις διακοπές του στη Σαντορίνη περνάει ο Τόμας Ντε Βινσέντι, ο οποίος απολαμβάνει ξέγνοιαστες στιγμές στο νησί των Κυκλάδων. Φυσικά δεν είναι μόνος του...\nΟ 24χρονος Αργεντίνος μεσοεπιθετικός βρίσκεται στη Θήρα μαζί με... όμορφη καλλονή, η οποία σύμφωνα με πληροφορίες που επικαλείται σε δημοσίευμά του το "sportdog.gr", επαγγέλεται ως μοντέλο.\nΜάλιστα την Κυριακή επισκέφτηκαν το ιστορικό ηφαίστειο του νησιού. Αξίζει να σημειωθεί ότι ο παίκτης του Ολυμπιακού πλέον, ανέβασε ο ίδιος τις φωτογραφίες στο προφίλ που διατηρεί στο Facebook.\nΔείτε την εκτέλεση πέναλτι του Λουίς Βιέτο της Ρασίνγκ στο ματς με την Ουνιόν!\nΠολλά likes και... shares έχει πάρει φωτογραφία στα Social Media, η οποία δείχνει τη μετάλλαξη των οπαδών της Μάντσεστερ Γιουνάιτεντ.\nΗ φωτογραφία περιέχει ένα απίστευτο κοντράστ. Στο επάνω μέρος δείχνει πως ήταν οι οπαδοί της Γιουνάιτεντ το 1977 και στο κάτω πως μεταλλάχθηκαν 30 χρόνια αργότερα. Στη δεκαετία του '70 φαίνεται πως πηγαίνουν στο γήπεδο, σηκώνουν πανό και πλακάτ, δημιουργώντας πραγματική γηπεδική ατμόσφαιρα και στα... zeros, όλοι είναι καθήμενοι σαν να παρακολουθούν ταινία στο cinema ή στο θέατρο.\nΦαίνεται πως οι 13 τίτλοι από τις αρχές του 1990 μέχρι σήμερα έκαναν κακό στην οπαδική κουλτούρα των «κόκκινων διαβόλων».\nΜάλιστα στο Facebook, η φωτογραφία έχει πάρει πολλά αρνητικά σχόλια. Το πιο χαρακτηριστικό; Οι διάβολοι έγιναν... κυρίες, το οποίο έγραψε οπαδός της Μίλγουολ, όπως αναφέρει σε δημοσίευμά του το "sportdog.gr".\nΟ τεχνικός σύμβουλος της διοίκησης του Ολυμπιακού, Χουάνχο Λορένθο... προκλήθηκε, μέσω twitter, από φίλους του στην Ισπανία, οι οποίοι τον ενημέρωσαν για το γεγονός ότι θα πήγαιναν σε ένα μέρος που είναι από τα αγαπημένα του.\nΜε τον Λορένθο να απαντάει και να μην κρύβει τη... ζήλια του, ενώ παράλληλα τους ευχήθηκε να περάσουν καλά!\nΠαρελθόν από τη Μακάμπι Τελ Αβίβ αναμένεται να αποτελέσει ο Λιόρ Ελιγιάχου.\nΟι δύο πλευρές είχαν μια συνάντηση, η οποία δεν πήγε καλά, σύμφωνα με Ισραηλινό δημοσιογράφο, όπως αναφέρει σε δημοσίευμά του το "onsports.gr". Ο σύλλογος πρόσφερε 500.000 ευρώ στον Ισραηλινό φόργουορντ τη στιγμή που ο ίδιος αξιώνει περί τα 850.000 ευρώ. Ο ατζέντης του Ελιγιάχου απάντησε αρνητικά και η ομάδα του λαού πήρε παράταση 48 ωρών για να κάνει νέα πρόταση.\nΩστόσο, αποφάσισε να πληρώσει τα 100.000 ευρώ του μπάι άουτ του παίκτη και να τον αφήσει ελεύθερο. Για τον Ελιγιάχου υπάρχει ήδη ενδιαφέρον από την Τουρκία και συγκεκριμένα τις Γαλατάσαραϊ και Φενέρμπαχτσε Ούλκερ.\nΟι Βραζιλιάνοι ψηφίζουν σε ποσοστό 75% να διεξαχθεί κανονικά το Μουντιάλ του 2014 στην πατρίδα τους και οι λάτρεις του ποιοτικού... θεάματος στις κερκίδες ανά τον κόσμο περιμένουν με αγωνία την έναρξη της διοργάνωσης, προκειμένου να απολαύσουν εικόνες σαν και αυτές που μπορείτε να δείτε στο βίντεο που ακολουθεί και παρουσιάζει σε δημοσίευμά του το ".onsports.gr".\nΚαι φυσικά... καλύτερες, λόγω του ντόπιου στοιχείου που είναι απολύτως βέβαιο ότι θα κερδίσει κατά κράτος τη σέξι αναμέτρηση της εξέδρας.\nΈνας από τους ποιοτικότερους ποδοσφαιριστές που έχει στο ρόστερ του ο Ολυμπιακός είναι ο Αριέλ Ιμπαγάσα, αφού είναι ο παίκτης που δημιουργούσε το παιχνίδι των ερυθρόλευκων και όποτε αγωνιζόταν, φαινόταν ξεκάθαρα το διαφορετικό που προσέφερε. Ένα σημαντικό μειονέκτημα βέβαια, ήταν οι συχνοί τραυματισμοί του.\nΑπό εκεί πέρα η παρουσία του Αργεντίνου μέσου στα καμπ του Ολυμπιακού, όπου έδωσε πολλά αυτόγραφα και φωτογραφήθηκε με τα παιδιά που βρέθηκαν εκεί, δείχνει πως δεν έχει κόψει τους δεσμούς με την ομάδα, καθώς αν δεν ενδιαφερόταν, δεν θα έκανε τίποτα από αυτά.\nΈτσι, όλα δείχνουν πως γίνονται σκέψεις παραμονής του παίκτη στον Ολυμπιακό από τους παράγοντες του συλλόγου. Κανείς βέβαια δεν αμφισβητεί την τεράστια αξία και ποιότητα του "Κάνιο", ενώ σε καμία περίπτωση δεν περνά στα... ψιλά η ηγετική του φυσιογνωμία. Πρόκειται για έναν πάρα πολύ καλό παίκτη, που ίσως συνεχίσει και του χρόνου στο Θρύλο.\nΟ ίδιος, μάλιστα, είχε πει πως μπορεί να παίξει μία ακόμα σεζόν ποδόσφαιρο στον Ολυμπιακό ή σε κάποια άλλη ομάδα...\nΟ Τζο Χαρτ είναι γνωστός για τις ικανότητες του ως τερματοφύλακας, ωστόσο ο γκολκίπερ της Μάντσεστερ Σίτι έβαλε τα... γυαλιά στους Μαρουάν Φελαϊνί, Τζο Χαρτ, Ρίο Φέρντιναντ, Ρόμπιν φαν Πέρσι, Ντάνιελ Στάριτζ, ο Τζέιμς ΜακΠέικ (Χιμπέρνιαν), Λι ΜακΚάλοχ (Ρέιντζερς) αλλά και στον Γιώργο Σαμαρά.\nΟι ποδοσφαιριστές πήραν μέρος σε ένα διαφημιστικό σποτάκι στο οποίο, όπως ήδη σας έχουμε ενημερώσει, έπρεπε να βάλουν μία μπάλα ποδοσφαίρου σε έναν κάδο σκουπιδιών. Ωστόσο όσο και αν προσπάθησαν δεν τα κατάφεραν με τον Άγγλο τερματοφύλακα όμως να είναι εύστοχος και να... κλείνει στόματα!\nΌσο για τον Σαμαρά; Το σχόλιο του Άγγλου σπίκερ ήταν πως… «το μαλλί του είναι στο ίδιο μάκρος με τις κάλτσες του»…\nΗ Μπαρτσελόνα μπορεί να τον θέλει, όμως ο ατζέντης του Τιάγκο Σίλβα ξεκαθάρισε πως θα παραμείνει στην Παρί Σεν Ζερμέν και του χρόνου.\nΕδώ και καιρό, ο Τιάγκο Σίλβα είναι ο... «εκλεκτός» της Μπαρτσελόνα για την άμυνα.\nΌμως, οι πιθανότητες μετακόμισής του στην Βαρκελώνη σχεδόν… εκμηδενίζονται, αφού ο μάνατζερ του Βραζιλιάνου, όπως αναφέρει σε δημοσίευμά του το "sport-fm.gr", τόνισε πως θα παραμείνει στην Παρί Σεν Ζερμέν και τη νέα σεζόν.\n«Είναι χαρούμενος στο Παρίσι και θα συνεχίσει στην ομάδα κανονικά. Δεν έχει υπάρξει καμία επίσημη επαφή για ενδιαφέρον από άλλες ομάδες. Αν όντως ο Λοράν Μπλαν αναλάβει τα ηνία της Παρί, σίγουρα είναι μια πάρα πολύ καλή επιλογή, αφού έχει καθίσει και στον πάγκο της εθνικής Γαλλίας», ήταν χαρακτηριστικά τα λόγια του εκπροσώπου του.\nΣύμφωνα με ισπανικά δημοσιεύματα που επικαλούνται τον ελληνικό Τύπο ο Λουκάς Μαυροκεφαλίδης, ο οποίος είχε εξαιρετική παρουσία στην Μπαρτσελόνα τον ένα μήνα που αγωνίστηκε για τους «μπλαουγράνα», βρίσκεται μια… ανάσα από την επιστροφή του στον Ολυμπιακό.\nΑυτό θα συμβεί σε περίπτωση που ο Πέρο Αντιτς δεν ανανεώσει το συμβόλαιό του με τους πρωταθλητές Ευρώπης.\nΠάντως, ανεξάρτητα από τον Μαυροκεφαλίδη, τα δημοσιεύματα των Ισπανών αφήνουν να εννοηθεί ότι ο Σπανούλης έχει πρόταση από την Μπαρτσελόνα.\nΟι Ισπανοί καθημερινά ασχολούνται με τον αρχηγό του Θρύλου, ο οποίος μέσα στην ερχόμενη εβδομάδα θα ξεκινήσει συζητήσεις για την ανανέωση του συμβολαίου του.\nΓια την απόκτηση του Κυριάκου Παπαδόπουλου από τη Σάλκε φέρονται να... «σφάζονται» Άρσεναλ και Λίβερπουλ, σύμφωνα με αγγλικό δημοσίευμα.\nΗ ιστοσελίδα της αγγλικής εφημερίδας «Sun» ισχυρίζεται, όπως παρουσιάζει σε δημοσίευμά του το "onsports.gr", ότι οι δύο ομάδες δίνουν «μάχη» για να κάνουν δικό τους τον νεαρό διεθνή πρώην κεντρικό αμυντικό του Ολυμπιακού. Το συγκεκριμένο ρεπορτάζ ισχυρίζεται πως ο Αρσέν Βενγκέρ έχει στη μεταγραφική του λίστα εδώ και δύο χρόνια τον 21χρονο στόπερ και αυτή τη φορά μοιάζει έτοιμος να προχωρήσει σε πρόταση.\nΟι «κανονιέρηδες» έχουν σαν προτεραιότητά τους τον Άσλεϊ Ουίλιαμς της Σουόνσι και στην περίπτωση που αυτή η υπόθεση «ναυαγήσει» έχουν σαν εναλλακτική τον Κυριάκο Παπαδόπουλο.\nΛάτρης του μηχανοκίνητου αθλητισμού αποδεικνύεται ο νεαρός μεσοεπιθετικός του Ολυμπιακού, Παναγιώτης Βλαχοδήμος.\nΟ ποδοσφαιριστής των ερυθρόλευκων που αποτελεί μεγάλη ελπίδα για το μέλλον και την ομάδα οδήγησε καρτ σε ειδική πίστα και ενημέρωσε για αυτό τους θαυμαστές του μέσα από τον προσωπικό του λογαριασμό στο twitter.\nΟ Βλαχοδήμος που μοιάζει να απολαμβάνει με τον καλύτερο τρόπο τις διακοπές του, ανήρτησε τη σχετική φωτογραφία και έγραψε: «Kart-o-Mania».\nΌταν διεξάγονται οι τελικοί του ΝΒΑ, οι παλμοί ανεβαίνουν, η ένταση αυξάνεται και γενικά τα συναισθήματα είναι έντονα.\nΑυτό έγινε και στους αγώνες ανάμεσα σε Μαϊάμι Χιτ και Σαν Αντόνιο Σπερς φέτος. Οι άνθρωποι του κορυφαίου πρωταθλήματος μπάσκετ στον κόσμο δημιούργησαν ένα βίντεο, που παρουσιάζει σε δημοσίευμά του το "onsports.gr", με τις καλύτερες στιγμές των επτά αναμετρήσεων της σειράς σε αργή κίνηση, «ντύνοντάς» το με το γνωστό χιτ των Imagine Dragons, «Radioactive».\nΗ ιστοσελίδα "CaughtOffside.com" έχει επιλέξει τους 50 κορυφαίους ποδοσφαιριστές στον κόσμο.\nΣτη 19η θέση της λίστας βρίσκεται ένας πρώην παίκτης του Ολυμπιακού, που δεν το ξεχνάει ο ερυθρόλευκος κόσμος και δεν είναι άλλος από τον Γιάγια Τουρέ. Μάλιστα έχει ενδιαφέρον το κείμενο που συνοδεύει αυτή τη διάκριση για τον Ιβοριανό ποδοσφαιριστή.\nΗ συγκεκριμένη ιστοσελίδα, λοιπόν, έχει αναλυτική αναφορά στην καριέρα του Τουρέ και γράφει ότι αγωνιζόταν στη Μέταλουργκ Ντόνετσκ και από εκεί πήγε στον Ολυμπιακό.\n«Στον Πειραιά άρχισε να φτιάχνει το όνομά του ο Γιάγια Τουρέ», αναφέρει το συγκεκριμένο δημοσίευμα. Στη συνέχεια γίνεται αναφορά στη μεταγραφή του στη Μονακό και στην Μπαρτσελόνα, με την οποία κατέκτησε το Champions League.\nΗ εντυπωσιακή άνοδος του Τουρέ αποτελεί πάντα πολύ καλή διαφήμιση για τον Ολυμπιακό, αφού συχνά αναφέρεται το όνομα του Θρύλου.\nΠαράδοση έχει καταφέρει να δημιουργήσει τα τελευταία χρόνια στις ακαδημίες ο Ολυμπιακός κάτι που αποδεικνύεται από τις επιτυχίες. Πέραν της ανάδειξης καλών ποδοσφαιριστών, οι ερυθρόλευκοι κατάφεραν να διαπρέψουν πέρυσι στο NextGen Series.\nΝέοι και Έφηβοι λοιπόν διατήρησαν ψηλά τη σημαία του Θρύλου με τα κατορθώματά τους, αλλά στον Ολυμπιακό δεν έχουν σκοπό να μείνουν εκεί, αλλά να προχωρήσουν ακόμα παραπέρα.\nΘέλουν να δώσουν λοιπόν βαρύτητα στις μικρότερες ηλικίες των υπόλοιπων τμημάτων και για αυτό οι παίκτες που θα περάσουν την πόρτα του Ρέντη, θα είναι κι αυτοί πολύ νεαροί.\nΟυδέποτε ένιωσε πως απειλείται η θέση του στη Mercedes από την υπόθεση με τις μυστικές δοκιμές ο Ρος Μπρον, όπως αναφέρει σε δημοσίευμά του το "sport-fm.gr".\nΟ Ρος Μπρον ανέλαβε την ευθύνη της απόφασης για τις «μυστικές» δοκιμές της Mercedes με την Pirelli και ήταν έτοιμος να αποδεχτεί οποιαδήποτε συνέπεια για τη θέση του μετά την απόφαση του Διαιτητικού Δικαστηρίου. Όπως, ωστόσο, είπε το αφεντικό της ομάδας ουδέποτε τέθηκε θέμα απομάκρυνσής του σε περίπτωση που η «καμπάνα» ήταν ηχηρή.\n«Δεν είχε τεθεί θέμα αποχώρησής μου σε περίπτωση τιμωρίας, επομένως δεν άλλαξε κάτι. Κανείς δεν ξέρει, πάντως, τι θα γινόταν αν η απόφαση του δικαστηρίου ήταν διαφορετική. Είμαι υπάλληλος, μέλος της ομάδας, οπότε τα πράγματα μπορεί να αλλάξουν. Πάντως η διοίκηση της ομάδας με υποστήριξε, δεν θα μπορούσα να ζητήσω κάτι περισσότερο από αυτό που έκαναν», δήλωσε ο Ρος Μπρον, μάλλον ανακουφισμένος που η ομάδα του τιμωρήθηκε με απλή επίπληξη.\nΤις διακοπές τους απολαμβάνουν οι παίκτες του Ολυμπιακού γεμίζοντας… μπαταρίες για την έναρξη της προετοιμασίας που τους περιμένει σε σχεδόν δύο εβδομάδες και ποιο συγκεκριμένα στις 7 Ιουλίου.\nΜάλιστα αρκετοί από αυτούς φροντίζουν να ενημερώνουν για το μέρος στο οποίο βρίσκονται, μέσω μηνυμάτων τους σε ιστοσελίδες κοινωνικής δικτύωσης, όπως έκανε ο Μπάλας Μέγιερι. Ο Ούγγρος τερματοφύλακας βρίσκεται στην Σερβία και πιο συγκεκριμένα στο Νόβι Σαντ, παρέα με τον καλό του φίλο Λιούμπομιρ Φέισα, όπου περνούν μαζί μέρος των διακοπών τους.\nΟ διεθνής γκολκίπερ, ανέβασε μια φωτογραφία απο το Νόβι Σαντ, στον λογαριασμό του στο twitter, γράφοντας σχετικά: «Καλημέρα από το Νόβι Σαντ. Επισκέφτηκα για μερικές μέρες τον Λιούμπο Φέισα και σήμερα αναχωρώ για την πόλη μου. Βουδαπέστη έρχομαι σύντομα!!!».\nΟ Γουέιν Ρούνεϊ είναι έτοιμος να ενημερώσει τον Ντέβιντ Μόγιες πως θέλει να παραμείνει στην ομάδα, την ώρα που στη Μάντσεστερ σκέφτονται να τον παραχωρήσουν στη Ρεάλ Μαδρίτης ως... αντάλλαγμα με τον Κριστιάνο Ρονάλντο.\nΧωρίς σταματημό συνεχίζεται το σίριαλ της μεταγραφής ή μη του Γουέιν Ρούνεϊ στη Μάντσεστερ Γιουνάιτεντ και κάθε μέρα νέα δεδομένα έρχονται στην υπόθεση, όπως παρουσιάζει σε δημοσίευμά του το ""onsports.gr". Ο Άγγλος διεθνής θα έχει συνάντηση με τον Ντέβιντ Μόγιες στον οποίο σύμφωνα με τη «Mirror» θα δείξει τη διάθεσή του να παραμείνει στην ομάδα και τη νέα αγωνιστική περίοδο.\nΤην ίδια ώρα όμως, δημοσίευμα της "Daily Star" αναφέρει πως ο 27χρονος ποδοσφαιριστής προορίζεται για τη Ρεάλ Μαδρίτης σε πρόταση που θα κάνει η Μάντσεστερ για την απόκτηση του Κριστιάνο Ρονάλντο, ως αντάλλαγμα.\nΑπό την πλευρά της, η Άρσεναλ σύμφωνα με την "Daily Mail" είναι έτοιμη να καταθέσει πρόταση ύψους 24 εκατομμυρίων ευρώ στους «κόκκινους διαβόλους» για να τον αποκτήσει...\nΣτην Μπαρτσελόνα θα μείνει ο Σαρούνας Γιασικεβίτσιους στην περίπτωση που ο Βασίλης Σπανούλης ή κάποιος άλλος μεγάλος σκόρερ της Ευρώπης αρνηθεί πρόταση των Καταλανών, σύμφωνα με ισπανικό δημοσίευμα.\nΣυγκεκριμένα η ιστοσελίδα «mundodeportivo.com» ισχυρίζεται επικαλούμενη Μέσο του Ισραήλ, πως ο Λιθουανός γκαρντ έχει προσφορά από τη Μακάμπι Τελ Αβίβ. Οι άνθρωποι της ομάδας του λαού θέλουν πίσω τον «Σάρας» προκειμένου να κλείσει εκεί την καριέρα του και είναι αγαπητός στις τάξεις των οπαδών των Ισραηλινών, αφού έχει προσφέρει πολλά στο παρελθόν στον σύλλογο.\nΔηλώσεις στον ισπανικό Τύπο έκανε σήμερα ο μάνατζερ του Βερδού για το μέλλον του πρώην μέσου της Εσπανιόλ.\nΟ Μάχικο Ντίαθ ρωτήθηκε για τις τελευταίες εξελίξεις και είπε... «δεν απαντήσαμε οριστικά αρνητικά στον Ολυμπιακό, αλλά είναι αλήθεια ότι υπάρχουν κάποιοι ενδοιασμοί. Πριν από δύο μέρες δεχτήκαμε κρούση από την Μπέτις και συζητάμε, αλλά έχουμε κι άλλες προτάσεις».\nΕίναι φανερό, από τα λεγόμενα του, ότι ο ατζέντης του Βερδού θα χρησιμοποιήσει την πρόταση του Ολυμπιακού στις επαφές που έχει με τις ισπανικές ομάδες που διεκδικούν τον παίκτη.\nΟ Δημήτρης Μαυροειδής δεν μπόρεσε να βοηθήσει τον Ολυμπιακό όσο θα ήθελε, αφού ταλαιπωρήθηκε από έναν τραυματισμό που δεν του επέτρεψε να προσφέρει αυτά που και ο ίδιος θα ήθελε στην ομάδα. Όλα, πάντως, ανήκουν στο παρελθόν και ο σέντερ των πρωταθλητών Ελλάδας ετοιμάζεται για τη μεγάλη επιστροφή.\nΟ Γιώργος Μπαρτζώκας τον θέλει για το σχήμα του Ολυμπιακού της νέας σεζόν και με τη βοηθειά του θα μπορέσει να παίξει καλή άμυνα και να εφαρμοστεί καλύτερα το πιν εκ ρολ.\nΟ ίδιος ο Μαυροειδής από τη μεριά του δουλεύει πολύ με σκοπό την επανένταξή του στην ομάδα και στις αρχές της νέας σεζόν αναμένεται να αποτελέσει σημαντικό εργαλείο στα πλάνα του Έλληνα τεχνικού των ερυθρόλευκων.\nΓια τον Αλγερινό κεντρικό αμυντικό της Ουντινέζε, Εσαΐντ Μπελκαλέμ, φέρεται να ενδιαφέρθηκε ο Ολυμπιακός, σύμφωνα με την ιστοσελίδα "dzfoot.com".\nΟ παίκτης πήρε φέτος μεταγραφή στην ιταλική ομάδα, η οποία σκέφτεται να τον παραχωρήσει δανεικό στη Γρανάδα.\nΤο δημοσίευμα τονίζει πως πέραν των άλλων ομάδων που ενδιαφέρθηκαν, ο Θρύλος του έκανε πρόταση. «Ο Ολυμπιακός προχώρησε ένα βήμα παραπάνω, προτείνοντας 3ετές συμβόλαιο στον παίκτη, αλλά εκείνος προτίμησε την Ουντινέζε, που κέρδισε το στοίχημα».\nΟ Μπελκαλέμ γεννήθηκε την 1η Ιανουαρίου 1989 και η προηγούμενη ομάδα του ήταν η Καμπιλιέ που παίζει στο πρωτάθλημα Αλγερίας. Σε 22 ματς σημείωσε δύο γκολ.\nΚοντά στο να οριστικοποιήσει τη συμφωνία της με τον Άλεξ Τάιους είναι η Μακάμπι Τελ Αβίβ, σύμφωνα με δημοσιεύματα από το Ισραήλ.\nΗ Μακάμπι Τελ Αβίβ είχε καταθέσει πρόταση στον Άλεξ Τάιους της Καντού και από ότι φαίνεται θα υπάρξει συνεργασία ανάμεσα στις δύο πλευρές.\nΟ 25χρονος Αμερικανός –με ισραηλινό διαβατήριο- φέρεται σύμφωνα με ισραηλινά ΜΜΜ που παρουσιάζει σε δημοσίευμά του το "sport-fm.gr", να έχει έρθει σε συμφωνία με την «ομάδα του λαού» για τριετές συμβόλαιο η οποία μάλιστα θα καταβάλει στον ιταλικό σύλλογο που αγωνιζόταν ο παίκτης 50.000 δολάρια ως buyout.\nΈλαμψαν στη νίκη της Ελλάδας Κ20 με 2-1 επί του Μεξικού οι παίκτες του Ολυμπιακού.\nΤο ένα από τα δύο γκολ, το πρώτο, το σημείωσε ο Μπουχαλάκης, ενώ από μία ασίστ είχαν οι Λυκογιάννης και Διαμαντάκος.\nΓια τον τελευταίο, μάλιστα, γίνεται ειδική αναφορά από την ιστοσελίδα "backpagefootball.com", η οποία βγάζει το... καπέλο στο νεαρό ποδοσφαιριστή του Ολυμπιακού. «Η Ελλάδα θα βασιστεί στα γκολ του Δημήτρη Διαμαντάκου που παίζει στους πρωταθλητές Ελλάδας, τον Ολυμπιακό, έστω και αν δεν έχει αγωνιστεί ακόμα στην επαγγελματική ομάδα», γράφει μεταξύ άλλων το κείμενο, που αναρτήθηκε με αφορμή το παγκόσμιο πρωτάθλημα Κ20 που διεξάγεται στην Τουρκία.\nΤα κορίτσια παίζουν ράγκμπι; Παίζουν και είναι απολύτως... σέξι, σε βαθμό τέτοιο που στην Αυστραλία κατορθώνουν να συγκεντρώνουν πάνω τους εξαιρετικά μεγάλο ποσοστό τηλεθέασης!\nΔικαιολογημένα ή άδικα θα το κρίνετε αφού δείτε τον τρόπο με το οποίο εκμεταλλεύτηκε τις συγκυρίες γνωστή εταιρία αποσμητικών, όπως παρουσιάζει σε δημοσίευμά του το "onsports.gr", προκειμένου να τρέξει την καμπάνια της...\nΤην απόκτηση του Τιάγκο Σίλβα προσπαθεί με κάθε τρόπο η Μπαρτσελόνα, σύμφωνα με όσα δήλωσε στον ισπανικό Τύπο ο Ζερεμί Ματιέ, όπως παρουσιάζει σε δημοσίευμά του το "sport-fm.gr".\nΣτην επιβεβαίωση των δημοσιευμάτων που θέλουν εδώ και αρκετό καιρό την Μπαρτσελόνα να έχει σε πρώτο πλάνο την απόκτηση του Τιάγκο Σίλβα προχώρησε ο Ζερεμί Ματιέ.\nΟ Γάλλος αμυντικός αποφάσισε να ανανεώσει πρόσφατα τη συνεργασία του με την Βαλένθια, όμως όπως αποκάλυψε ήταν μεταξύ των υποψήφιων στόχων των «μπλαουγκράνα» για την ενίσχυση των μετόπισθεν.\n«Είναι αλήθεια ότι βρισκόμουν στη λίστα της Μπαρτσελόνα, αλλά μόνο στην τέταρτη ή την πέμπτη θέση. Για αυτό ξέρω ότι προτεραιότητά τους είναι ο Τιάγκο Σίλβα. Είναι ο πρώτος στη λίστα τους», τόνισε ο 30χρονος μπακ.\nΟ Γιάννης Γιαννιώτας ανακοινώθηκε από την Φορτούνα Ντίσελντορφ, υπογράφοντας συμβόλαιο με τη γερμανική ομάδα μέχρι το 2016.\nΛίγες ώρες μετά την... αυτοπαρουσίασή του μέσω facebook, όπου και «ανέβασε» φωτογραφία με τη φανέλα της ομάδας και το νούμερο 22, ο Γιαννιώτας, ο οποίος απασχόλησε για αρκετό καιρό τα μεταγραφικά του Ολυμπιακού, ανακοινώθηκε από τη Φορτούνα. Υπέγραψε συμβόλαιο μέχρι το 2016 και θα ενταχθεί στην ομάδα μετά την ολοκλήρωση των υποχρεώσεών του με την Εθνική Κ-20. Ο Άρης θα πάρει περίπου 500.000 ευρώ συνολικά από τη μεταγραφή.\nΟ ίδιος ο παίκτης υποστήριξε: «Οι άνθρωποι της Φορτούνα δούλεψαν σκληρά για μένα. Πρόκειται ια ένα σπουδαίο κλαμπ, με ένα σπουδαίο γήπεδο. Πάντα ήθελα να παίξω στη Γερμανία. Ελπίζω να καταφέρω να βοηθήσω ώστε να ειστρέψει η Φορτούνα στη Μπουντσελίγκα.»\nΗ Βαρέζε θα πάρει μέρος στα προκριματικά της Ευρωλίγκα τον προσεχή Οκτώβριο καθώς αποδέχτηκε την wild card μετά την άρνηση της Ρόμα.\nΗ Ρόμα, όπως ήδη σας έχουμε ενημερώσει, ηττήθηκε στους τελικούς του πρωταθλήματος Ιταλίας από τη Σιένα και παρόλο που θα είχε δικαίωμα συμμετοχής στην Ευρωλίγκα της νέας σεζόν αρνήθηκε. Έτσι, οι άνθρωποι της ULEB προέτρεψαν τη Βαρέζε να συμμετάσχει και αυτή το αποδέχτηκε.\nΟι ποδοσφαιριστές του τμήματος Κ20 του Ολυμπιακού, οι οποίοι έχουν γεννηθεί το 1994, περιμένουν τις οριστικές αποφάσεις από τους ανθρώπους της ακαδημίας.\nΟι ερυθρόλευκοι έχουν πάρει τις αποφάσεις τους όσον αφορά το μέλλον των συγκεκριμένων παιδιών, ενώ οι παίκτες από την πλευρά τους περιμένουν την επίσημη ενημέρωση.\nΑυτό που έχουν αποφασίσει οι άνθρωποι του Ολυμπιακού, όπως ήδη σας έχουμε ενημερώσει και πάντα σύμφωνα με δημοσιεύματα, είναι να λάβουν κανονικά μέρος από την καινούργια σεζόν οι Νέοι τόσο στο πρωτάθλημα, όσο στο Champions League Νέων αλλά και στο NextGen Series! Γεγονός που σημαίνει ότι θα πρέπει οι 94άρηδες θα συνεχίσουν να αγωνίζονται στον Ολυμπιακό, χωρίς όμως κάτι τέτοιο να τους έχει γνωστοποιηθεί επίσημα.\nΈτσι οι πιτσιρικάδες του Θρύλου περιμένουν από μέρα σε μέρα την επίσημη ενημέρωση από τους ιθύνοντες των Ακαδημιών του Ολυμπιακού, αλλά και παράλληλα να γίνει γνωστό πώς θα κυλήσει η επόμενη σεζόν και πώς θα... «μοιραστούν» τα ματς των Νέων στους ποδοσφαιριστές του τμήματος στις τρεις διοργανώσεις που θα λάβουν μέρος.\nΝέοι και Εφήβοι του Ολυμπιακού, βρίσκονται σε διακοπές και θα επιστρέψουν στο Ρέντη στις 8 Ιουλίου.\nΕξονυχιστικά εξέτασαν χτες σε νοσοκομείο του Ηρακλείου οι γιατροί τον Λουτσιάνο Γκαλέτι.\nΟ Αργεντινός πρώην παίκτης του Ολυμπιακού υποβλήθηκε σε υπέρηχο νεφρού, τρίπλεξ νεφρικής ανεπάρκειας και πολλά άλλα, με τον γιατρό του ΟΦΗ, Γιώργο Στεφανουδάκη, να μένει τελικά ευχαριστημένος από τα αποτελέσματα.\nΔιευκρίνησε ωστόσο, όπως αναφέρει σε δημοσίευμά του το "pamesports.gr", ότι ο Γκαλέτι θα παίζει με προστατευτική ζώνη για τα νεφρά του, ενώ κάθε εβδομάδα θα περνάει από ιατρικά τεστ και θα επικοινωνεί με τους γιατρούς του.\nΗ επιθυμία του, είναι γνωστή καιρό τώρα… Πλέον, το δηλώνει και ο ίδιος: θέλω το Μουντιάλ!\nΟ Μέσι, ο οποίος θα σβήσει 26 κεράκια την ερχόμενη Δευτέρα, κλήθηκε να επιλέξει ανάμεσα στο Μουντιάλ και μια ακόμα «Χρυσή Μπάλα», επιλέγοντας τον τίτλο με το αντιπροσωπευτικό συγκρότημα της πατρίδας του.\nΟι… σύντομες δηλώσεις του Αργεντίνου αστέρα της Μπαρτσελόνα από το Μιλάνο:\n«Μεταξύ μιας πέμπτης Χρυσής Μπάλας και ενός Παγκοσμίου Κυπέλλου, θα διάλεγα αναμφίβολα το δεύτερο. Μου λείπει ένας μεγάλος τίτλος με την εθνική ομάδα και αυτό με στεναχωρεί».\n«Ποτέ δε παρακολουθώ ποδόσφαιρο στην τηλεόραση. Η Αντονέλα το βαριέται. Όταν πάω σπίτι και της λέω σκόραρα δύο ή τρία γκολ, δε με ακούει καν!».\nΣτις 19.500 λίρες ανήλθε το ποσό πώλησης της πρώτης χειρόγραφης ενδεκάδας που είχε δώσει ο Σερ Άλεξ Φέργκιουσον, ως προπονητής της Μάντσεστερ Γιουνάιτεντ, όπως αναφέρει σε δημοσίευμά του το "england365.gr".\nΈξι φορές περισσότερα λεφτά από την αρχική του τιμή, δόθηκαν για το χαρτάκι που ο Σερ Άλεξ Φέργκιουσον είχε γράψει την πρώτη του ενδεκάδα ως προπονητής της Μάντσεστερ Γιουνάιτεντ.\nΤο χαρτάκι της 8/11/86 από την ήττα της Γιουνάιτεντ με σκορ 2-0 από την Όξφορντ, κοστολογήθηκε με 3.000 λίρες αρχική τιμή.\nΜε το εντυπωσιακό 11-2 θριάμβευσαν οι Μίνι Παίδες του Ολυμπιακού κόντρα στο Ρέθυμνο και πανηγύρισαν την τρίτη τους διαδοχική νίκη στυν β' φάση του Πανελλήνιου πρωταθλήματος πόλο.\nΟι πιτσιρικάδες του Βασίλη Κάμαρη θριάμβευσαν το πρωί της Κυριακής και μετά από αυτή την επιτυχία οι ερυθρόλευκοι ...μπόμπιρες προκρίθηκαν με πανηγυρικό τρόπο στην τελική φάση της διοργάνωσης, που θα διεξαχθεί το διάστημα 12-14 Ιουλίου.\nΟι υποχρεώσεις των Μίνι Πάιδων του Θρύλου ολοκληρώνονται απόψε στις 20.00 με αντίπαλο το Παλαιό Φάληρο, με φόντο την πρώτη θέση!\nΟ Μάριο Μπαλοτέλι δεν έχει... ξεχάσει τη συντριβή της Εθνικής Ιταλίας από την Ισπανία στον τελικό του Euro 2012 με 4-0.\nΟ Ιταλός φορ γράφοντας στην προσωπική σελίδα του στο facebook ανέφερε χαρακτηριστικά... "η εκδίκηση είναι ένα πιάτο που τρώγεται κρύο" φανερώνοντας την πρόθεση του ιδίου και των συμπαικτών του να πάρουν τη ρεβάνς.\nΑυτό θα προσπαθήσουν στη φάση των νοκ-άουτ στο Κύπελλο Συνομοσπονδιών όπου οι δύο ομάδες αναμένεται να διασταυρώσουν και πάλι τα ξίφη τους...\nΟ Τζένσον Μπάτον πιστεύει ότι στο μέλλον θα δούμε ξανά μια γυναίκα να συμμετέχει σε αγώνες της Formula1, αν δοθεί σε κάποια η ευκαιρία, όπως αναφέρει σε δημοσίευμά του το "gazzetta.gr".\nΑπό το 1992 και την Τζιοβάνα Αμάτι έχουμε να δούμε μια γυναίκα να συμμετέχει σε Γκραν Πρι της Formula1 και δεν αποκλείεται αυτό να συμβεί στο μέλλον, σύμφωνα με τον Τζένσον Μπάτον. Ο Βρετανός πιστεύει ότι μπορούμε να δούμε το ίδιο σκηνικό ξανά εφόσον δοθεί η ευκαιρία σε κάποια.\n«Νομίζω αυτό θα αλλάξει με τα χρόνια. Προσωπικά πιστεύω ότι είναι δυνατόν. Το θέμα είναι ότι οι γυναίκες δεν παίρνουν την ευκαιρία σε μικρή ηλικία. Υπάρχουν πολλές γυναίκες που τρέχουν στο NASCAR και έχουν κερδίσει αγώνες», δήλωσε σε ο πιλότος της McLaren από τις Κάννες, όπου έδωσε το παρών σε ιβέντ.\nΠοιος είπε ότι στο μπάσκετ δεν σημειώνονται... αυτογκόλ;\nΑυτο... δίποντα, για την ακρίβεια, κυρίως στην προσπάθεια των αμυντικών να διεκδικήσουν ένα ριμπάουντ, όπως θα δείτε και στο βίντεο που παρουσιάζει σε δημοσίευμά του το "onsports.gr", με ορισμένα εντυπωσιακά στιγμιότυπα από το μαγικό κόσμο του ΝΒΑ.\nΣε συμφωνία με την Γαλατασαράι φέρεται να έχει έρθει –όπως αναφέρουν τουρκικά δημοσιεύματα- ο Σινάν Γκιουλέρ.\nΣτην Γαλατασαράι θα συνεχίσει –όπως όλα δείχνουν- την καριέρα του ο Σινάν Γκιουλέρ.\nΟ Τούρκος γκαρντ, που από το 2008 αγωνιζόταν με την φανέλα της Εφές Αναντολού, έχει συμφωνήσει με την «Γαλατά» για συνεργασία δύο χρόνων, όπως αναφέρουν δημοσιεύματα στην γειτονική χώρα.\nΠολύ κοντά στην εκ νέου ανάληψη της Ζαλγκίρις βρίσκεται ο Ηλίας Ζούρος.\nΤην είδηση επιβεβαίωσε και ο εκπρόσωπος του Ελληνα τεχνικού, Όμπραντ Φίμιτς, αλλά και ο γενικός διευθυντής της λιθουανικής ομάδας, Παούλιους Μοτεγιούνας.\n«Δεν μπορώ να επιβεβαιώσω τίποτα αυτή τη στιγμή. Δεν μπορώ να σας απαντήσω με ποσοστό, αλλά οι πιθανότητες να αναλάβει την ομάδα είναι πολλές», είναι τα όσα είπε χαρακτηριστικά ο Όμπραντ Φιμιτς.\nΟ πρώην προπονητής του Ολυμπιακού, είχε βρεθεί στο τιμόνι της Ζαλγκίρις από τον Ιανουάριου του 2011 έως τον Οκτώβριο του ίδιου έτους και είχε πανηγυρίσει την κατάκτηση του πρωταθλήματος. Πάντως η λήξη της τότε συνεργασίας των δύο πλευρών, δεν είχε γίνει με τον καλύτερο δυνατό τρόπο, καθώς είχαν οδηγηθεί στα δικαστήρια. Όλα αυτά όμως, όπως διαφαίνεται ανήκουν στο παρελθόν και ο Ηλίας Ζούρος είναι πολύ κοντά στο να αναλάβει την Ζαλγκίρις.\nΟ Μπάλας Μέγιερι και ο Κάιλ Χάινς έχουν αναπτύξει ιδιαίτερα στενή φιλία μετά την προ μηνών συνάντησή τους, για φιλανθρωπικούς σκοπούς.\nΟ Ούγγρος τερματοφύλακας του Ολυμπιακού, λοιπόν, δεν κρύβει την αγωνία του σχετικά με το μέλλον του Αμερικανού παίκτη του πρωταθλητή Ευρώπης. Μάλιστα, γι’ αυτό τον λόγο έκανε... retweet στο ευχαριστήριο μήνυμα του Χάινς μέσω της προσωπικής του σελίδας στο twitter.\nΟ Μέγιερι, όπως και οι περισσότεροι οπαδοί του Θρύλου, θεωρεί ότι η παραμονή του Χάινς στον Ολυμπιακό είναι επιτακτική ανάγκη και πιστεύει ότι με τον έναν ή τον άλλον τρόπο οι δύο πλευρές θα βρουν τη φόρμουλα ώστε ο Αμερικανός σέντερ να μείνει στο Λιμάνι, ενώ παράλληλα θεωρεί δεδομένο ότι εάν παραμείνει θα είναι ακόμη καλύτερος τη νέα χρονιά!\nΑπό εκεί και πέρα, Μέγιερι συνεχίζει κανονικά τις διακοπές του και μάλιστα με... ιδιαίτερο τρόπο. Είναι χαρακτηριστικό ότι χθες κοινοποίησε μέσω της προσωπικής σελίδας του στο Facebook ότι πήγε για ιστιοπλοΐα! Δείχνοντας ότι του αρέσουν και τα εναλλακτικά σπορτ, εκτός από το ποδόσφαιρο.\nΣε λίγες ημέρες, ο Μέγιερι με την κοπέλα του, Βίκι Βάραντι, αναμένεται να βρεθούν στη Σερβία, όπου θα κάνουν ολιγοήμερες διακοπές μαζί με τον Λιούμπομιρ Φέισα και τη σύζυγό του.\nΜιλώντας στον "NOVAΣΠΟΡ FM 94.6", o Γιάννης Μώραλης παραδέχθηκε ότι υπάρχουν διαπραγματεύσεις με τη Nova για κάποια ζητήματα που αφορούν τα τηλεοπτικά δικαιώματα.\nΟ πρόεδρος της Σούπερ Λίγκας ανέφερε πως ένα από αυτά είναι ο υποβιβασμός της ΑΕΚ και ξεκαθάρισε ότι εάν γίνει μειωση στα έσοδα αυτή δεν θα αγγίξει τις ομάδες.\n«Θέλουμε ένα πρωτάθλημα στο οποίο να μην υπάρχει αμφισβήτηση για τίποτα. Με αυτές τις εξελίξεις μπαίνει περισσότερο η αμφιβολία στον φίλαθλο», σχολίασε για το θέμα των αδειοδοτήσεων.\nΑποσπάσματα από όσα είπε ο Γιάννης Μώραλης :\n-για την ΕΡΤ:\n«Όχι μόνο για τον αθλητισμό αλλά αποτέλεσε έναν πυλώνα για την ενημέρωση. Είναι η δημόσια τηλεόραση και πρωταγωνιστούσε για πόσα χρόνια όταν και ήταν η μόνη πηγή ενημέρωσης. Ευχή όλων είναι να βρεθεί η καλύτερη λύση για να εκπέμπει».\n-για τη στάση της ΕΡΤ απέναντι στις αθλητικές μεταδόσεις:\n«Φαντάζομαι πως θα μειωθεί ο πήχης. Δεν έχουμε ενημέρωση για το νέο φορέα πως θα λειτουργεί Ο πήχης όμως θα κατέβει, αυτό είναι το λογικό βάσει των όσων δείχνουν τα πράγματα.\nΑναφέρομαι στις επαφές με τη NOVA με θέματα που αφορά τη διαχείριση δικαιωμάτων. Για παράδειγμα, τα τηλεοπτικά δικαιώματα του εξωτερικού, εκτός Ελλάδος και Κύπρου. Υπάρχουν κράτη που ενδιαφέρονται και να θέλουν να παρακολουθούν. Ο ένας από τους δύο φορείς (η ΕΡΤ) δεν υπάρχει πια. Είναι ένα θέματα που πρέπει να τα συζητήσουμε γιατί άτομα στο εξωτερικό επικοινωνούν για να μάθουν πως θα βλέπουν».\n-για τα όσα γράφονται περί συζητήσεων με τη ΝOVA:\n«Η σύμβαση με τη NOVA λήγει το 2015… να διευκρινίσω ότι δεν είναι στις προθέσεις μου θέματα που συζητάμε με τους συνεργάτες της λίγκας να τα κάνω γνωστά . Eίμαστε σε διαπραγματεύσεις. Έχει θέσει ζητήματα η ΝΟVΑ έχουμε θέσει και εμείς και συζητάμε. Είναι μια σειρά ζητημάτων που πρέπει να τακτοποιηθούν. Υπήρξε μια συζήτηση τι θα γίνει μετά το 2015, για παράδειγμα\nΗ NOVA θέτει ζητήματα όπως για τον υποβιβασμό της ΑΕΚ, το πρωτάθλημα γενικότερα… Αυτό που μπορώ να πω είναι ότι υπάρχει ένα άριστο κλίμα. Δεχόμαστε κάποια προβλήματα που υπάρχουν στο πρωτάθλημα μας. Το μόνο που μπορεί να γίνει είναι εάν υπάρχει μια μείωση στα τηλεοπτικά έσοδα αυτή να μην αγγίξει καμία ομάδα. Πώς μπορεί να γίνει αυτό; Είναι τεχνικά θέματα… Η ΝOVΑ θέλει να πειράξει ένα κομμάτι χρημάτων που θα έπαιρνε η ΠΑΕ ΑΕΚ. Εάν γίνει αυτό δεν θα πειράξει καμία άλλη ομάδα. Οι όποιες τροποποιήσεις που γίνονται, γίνονται με συναίνεση…»\n-για το μέλλον του πρωταθλήματος…\n«Το αργότερο μέχρι το Ιανουάριο του 2014 θα πρέπει να έχουμε μελετήσει την αγορά και να έχουμε εξασφαλίσει τα έσοδα στα τηλεοπτικά δικαιώματα. Τα οποία είναι και τα βασικά έσοδα σε μια ομάδα.\nΌταν από τώρα έχουμε αρχίσει να κάνουμε μια συζήτηση για το μέλλον δείχνει γνωρίζουν οι άνθρωποι ποιο θα είναι το τηλεοπτικό τοπίο».\n-για τα όσα υποστηρίζει η Ξάνθη στην ανακοίνωσή της:\n«Δεν ήμουν ποτέ καλός στο πινγκ-πονγκ. Δεν επιστρέφω τίποτα. Αυτά που πιστεύω τα λέω στον συνεταιρισμό και όχι στα ραδιόφωνα ή τις τηλεοράσεις. Εμείς θέλουμε να υπάρξει συνεργασία. Το θέμα αφορά τις εξελίξεις μετά τις αποφάσεις της ΟΥΕΦΑ. Για να δούμε πώς διαμορφώνεται η κατάσταση στις αδειοδοτήσεις. Θέλουμε ένα πρωτάθλημα στο οποίο να μην υπάρχει αμφισβήτηση για τίποτα. Με αυτές τις εξελίξεις μπαίνει περισσότερο η αμφιβολία στον φίλαθλο».\nΑφοσιωμένος στο έργο που έχει ξεκινήσει από την περσινή σεζόν δήλωσε ο Αντρέ Βίλας-Μπόας, ο οποίος όμως επιβεβαίωσε πως συζήτησε με την διοίκηση της Παρί Σεν Ζερμέν.\nΠολύ καλά στον πάγκο της Τότεναμ αισθάνεται ο Αντρέ Βίλας-Μπόας, ο οποίος επιβεβαίωσε τις επαφές που είχε για την ανάληψη της τεχνικής ηγεσίας της Παρί Σεν Ζερμέν, όπως αναφέρει σε δημοσίευμά τουτ ο "sport-fm.gr".\nΩστόσο, ο Πορτογάλος τεχνικός υπογράμμισε πως μιλάει συχνά με τον ιδιοκτήτη του γαλλικού συλλόγου, Νασέρ Αλ Κελαϊφί, αφού τους συνδέει φιλία και αυτό δεν σημαίνει πως θα αποχωρήσει στο άμεσο μέλλον από τους Λονδρέζους.\n«Διατηρώ φιλία για κάποιον καιρό με τον πρόεδρο της Παρί. Είναι ένας φίλος, μιλάμε συχνά, αλλά είμαι αφοσιωμένος στην Τότεναμ. Ήταν ο σύλλογος που μου έδωσε την ευκαιρία να επιστρέψω στην Πρέμιερ Λιγκ και αισθάνομαι καλά εκεί», ανέφερε μεταξύ άλλων ο 36χρονος τεχνικός.\nΌ, τι περνάει από το χέρι του θα κάνει προκειμένου η Εθνική Ελλάδας να δώσει χαρά στους Έλληνες, δήλωσε ο Λουκάς Μαυροκεφαλίδης στην «sportday», ενώ για την συμμετοχή του στο αντιπροσωπευτικό μας συγκρότημα ανέφερε πως είναι πολύ χαρούμενος και συμπλήρωσε πως καλύτερα είναι να μην συζητήσει τι έγινε στο παρελθόν.\n«Δεν ξέρω ακόμα τι θα γίνει. Αυτό που προέχει είναι να χαλαρώσω, να ξεκουραστώ. Πάντως, για να πω την αλήθεια, ακόμα δεν έχω δεχτεί κάποιο τηλεφώνημα από την Ελλάδα».\n«Είναι μεγάλη τιμή να παίζεις με τη φανέλα της πατρίδας σου. Είμαι πολύ χαρούμενος. Καλύτερα να μη συζητήσουμε τι έγινε στο παρελθόν. Καλύτερα να ασχοληθούμε με το τώρα»\n-για τους στόχους της Εθνικής στο Ευρωμπάσκετ:\n«Έχουμε ρόστερ για μεγάλα πράγματα. Μπορούμε να κατακτήσουμε ένα μετάλλιο στο Ευρωμπάσκετ της Σλοβενίας. Για την Ελλάδα, τη χώρα που μου έχει λείψει πολύ και δυστυχώς στεναχωριέμαι με όλα αυτά που γίνονται στην κοινωνία μας. Αν και ήμουν μακριά, ενημερώνομαι για τα όσα περνάει ο ελληνικός λαός. Θα κάνω ό,τι μπορώ, ώστε η Εθνική να δώσει στους Έλληνες χαρά, γιατί το αξίζουν. Mη ξεχνάμε ότι εκτός από μερικές εκλάμψεις σε άλλα αθλήματα, τα τελευταία 26 χρόνια το μπάσκετ είναι αυτό που προσφέρει επιτυχίες και μας κάνει υπερήφανους. Το μπάσκετ δίνει τρομερές χαρές και είναι η μέρα με τη νύχτα στην Ελλάδα σε σχέση με τα άλλα αθλήματα».\n-για την ζωή στην Αγία Πετρούπολη;\n«Είναι φοβερή πόλη και έχει πολλές ομοιότητες με την Αθήνα. Μοναδικό ελάττωμα είναι το κρύο, αν και συνηθίζεις. Η πιο κρύα μέρα ήταν -25, αλλά με την υγρασία που έχει η Αγία Πετρούπολη το κρύο είναι ακόμα χειρότερο. Να φανταστείς την πρώτη μου χρονιά αρρώστησα τέσσερις φορές και τις δύο πρώτες πολύ βαριά. Πρέπει να έχεις τον κατάλληλο εξοπλισμό, αλλιώς την... πάτησες. Φέτος πέρασα μια χαρά. Έχεις πάντως, πολλές επιλογές για να περάσεις τον ελεύθερο χρόνο σου. Βόλτα σε πάρκο, σε εμπορικά μαγαζιά, σε καφετέριες και σε εστιατόρια...».\n-για την ζωή στη Βαρκελώνη;\n«Η Βαρκελώνη είναι εκπληκτική πόλη. Επίσης μοιάζει αρκετά με την Αθήνα. Ο κόσμος είναι απλός, υπάρχει ηρεμία, έκανα και βόλτα στην περίφημη Ράμπλα. Είχε και ωραίο καιρό -μην ξεχνάτε ότι εντάχθηκε στην Μπαρτσελόνα τον Μάιο. Πρέπει ωστόσο, να έχεις χρόνο να εξερευνήσεις αυτήν την πόλη, πολυτέλεια που δεν είχα... όπως ήταν λογικό.\nΟ κόσμος έδειξε εμπιστοσύνη στο πρόσωπό μου. Μάλιστα, συναντούσα στον δρόμο Έλληνες, οι οποίοι μου έλεγαν ότι γράφουν καλά λόγια για εμένα. Ο κόσμος δεν αγαπάει μόνο την ποδοσφαιρική Μπαρτσελόνα, αλλά και το τμήμα μπάσκετ. Μακάρι να τους χαρίζαμε το πρωτάθλημα».


Μεγάλες αλλαγές και νέοι νόμοι στο Οντάριο το 2022 - The Greek Press - Ελληνικός Τύπος\nHome Canadian News Μεγάλες αλλαγές και νέοι νόμοι στο Οντάριο το 2022\nΜεγάλες αλλαγές και νέοι νόμοι στο Οντάριο το 2022\nΟρισμένες αλλαγές στους νόμους και τους κανονισμούς θα τεθούν σε ισχύ στο Οντάριο το επόμενο έτος.\nΕίτε πρόκειται για πίστωση φόρου διαμονής είτε για ώθηση στον κατώτατο μισθό του Οντάριο, υπάρχουν ορισμένες σημαντικές αλλαγές που πρέπει να γνωρίζουν οι άνθρωποι.\nΠΙΣΤΩΣΗ ΦΟΡΟΥ ΓΙΑ ΔΙΑΜΟΝΗ ΑΝΑΨΥΧΗΣ ΣΤΟ ΟΝΤΑΡΙΟ\nΗ πίστωση φόρου διαμονής για αναψυχή στο Οντάριο τίθεται σε ισχύ την 1η Ιανουαρίου και θα διαρκέσει για τη διάρκεια του 2022.\nΤο πρόγραμμα ανακοινώθηκε ως μέρος της φθινοπωρινής οικονομικής δήλωσης της κυβέρνησης Doug Ford, η οποία κατατέθηκε τον Νοέμβριο.\nΟι κάτοικοι του Οντάριο θα λάβουν πίστωση φόρου εισοδήματος 20% για επιλέξιμα καταλύματα, μεταξύ 1ης Ιανουαρίου και 31 Δεκεμβρίου, έως $1.000 για ένα άτομο και $2.000 για μια οικογένεια, για μέγιστη πίστωση $200 ή $400 αντίστοιχα.\nΟι κάτοικοι του Οντάριο θα μπορούν να υποβάλουν αίτηση για αυτήν την επιστρεπτέα πίστωση όταν υποβάλουν τις προσωπικές φορολογικές δηλώσεις τους για το 2022 και επωφεληθούν ακόμη και αν δεν οφείλουν φόρο.\nΗ κυβέρνηση του Οντάριο ανακοίνωσε νωρίτερα αυτό το έτος ότι ο επαρχιακός κατώτατος μισθός θα αυξηθεί στα 15 δολάρια την ώρα από 1η Ιανουαρίου 20222.\nΟ κατώτατος μισθός θα συνεχίσει στη συνέχεια να αυξάνεται κατά το ποσοστό του πληθωρισμού μετά την ημερομηνία αυτή, είπε η κυβέρνηση.\nΗ αύξηση θα ισχύει επίσης για διακομιστές αλκοολούχων ποτών στην επαρχία, οι οποίοι σήμερα πληρώνονται $12,55 ανά ώρα.\nΠΡΟΓΡΑΜΜΑ ΨΗΦΙΑΚΗΣ ΤΑΥΤΟΤΗΤΑΣ\nΜετά από καθυστέρηση λόγω της κυκλοφορίας του συστήματος πιστοποιητικών εμβολίων, το πρόγραμμα ψηφιακής ταυτότητας του Οντάριο θα ξεκινήσει κάποια στιγμή το 2022, αν και η κυβέρνηση δεν έχει δώσει συγκεκριμένη ημερομηνία.\nΌταν ξεκινήσει το πρόγραμμα ψηφιακής ταυτότητας, οι κάτοικοι του Οντάριο θα μπορούν να έχουν αποθηκευμένη σε εφαρμογή ψηφιακού πορτοφολιού μια ηλεκτρονική έκδοση της κυβερνητικής τους ταυτότητας – όπως άδεια οδήγησης και κάρτα υγείας.\nΤο πρόγραμμα ψηφιακής ταυτότητας θα επιτρέψει σε άτομα και επιχειρήσεις να αποδείξουν ποιοι είναι τόσο διαδικτυακά όσο και αυτοπροσώπως χωρίς τη χρήση φυσικής κάρτας.\nΣύμφωνα με την κυβέρνηση, το ψηφιακό αναγνωριστικό θα προσφέρει περισσότερο απόρρητο στους χρήστες από ένα φυσικό αναγνωριστικό.\nΟι κάτοικοι του Οντάριο δεν απαιτείται να συμμετέχουν στο πρόγραμμα ψηφιακής ταυτότητας η συμμετοχή είναι εθελοντική.\nΚΑΝΟΝΕΣ ΙΣΟΡΡΟΠΙΑΣ ΕΡΓΑΣΙΑΣ – ΖΩΗΣ\nΣτα τέλη Νοεμβρίου, η κυβέρνηση του Οντάριο ψήφισε νέους νόμους που θα βοηθήσουν τους υπαλλήλους να αποσυνδεθούν από το γραφείο και να δημιουργήσουν μια καλύτερη ισορροπία μεταξύ επαγγελματικής και προσωπικής ζωής.\nΤο “Working for Workers Act” απαιτεί από τις επιχειρήσεις του Οντάριο με 25 ή περισσότερα άτομα να έχουν γραπτή πολιτική σχετικά με τα δικαιώματα των εργαζομένων όταν πρόκειται να αποσυνδεθούν από τη δουλειά τους στο τέλος της ημέρας.\nΑυτές οι πολιτικές στο χώρο εργασίας θα μπορούσαν να περιλαμβάνουν, για παράδειγμα, προσδοκίες σχετικά με τον χρόνο απόκρισης για μηνύματα ηλεκτρονικού δικτύου και την ενθάρρυνση των εργαζομένων να ενεργοποιούν τις ειδοποιήσεις εκτός γραφείου όταν δεν εργάζονται, σύμφωνα με την κυβέρνηση.\nΣύμφωνα με τον νόμο, μεταξύ 1ης Ιανουαρίου και 1ης Μαρτίου κάθε έτους, ο εργοδότης πρέπει να διασφαλίζει ότι έχει μια γραπτή πολιτική σε ισχύ για όλους τους εργαζόμενους σχετικά με την αποσύνδεση από την εργασία.\nΑΠΑΓΟΡΕΥΟΝΤΑΙ ΚΑΝΟΝΕΣ ΜΗ ΑΝΤΑΓΩΝΙΣΜΟΥ\nΕπίσης μέρος του «Working for Workers Act» ήταν ο τερματισμός της πρακτικής των ρητρών μη ανταγωνισμού στο Οντάριο.\nΟι ρήτρες μη ανταγωνισμού συνήθως εμποδίζουν τους ανθρώπους να εξερευνήσουν άλλες ευκαιρίες εργασίας και υψηλότερους μισθούς σε άλλες θέσεις εργασίας.\nPrevious articleΣε οκτώ διακεκριμένους Έλληνες του εξωτερικού απονεμήθηκαν τα βραβεία ΑΡΓΩ 2021\nNext articleΟυ ψευδομαρτυρήσεις… 31 Δεκεμβρίου


ΗΟΜΕ News Madonna: Παρατηρεις κατι ασυνηθιστο σε αυτη τη φωτογραφια με την κορη της Λουρδη;\n19.08.2020 | 09:30\t by Μαρια Ρουμελιωτου, instagram @mroumeliotou\nΗ Madonna δεν σταμάτησε να δημοσιεύει φωτογραφίες και βίντεο από το πάρτι ενώ χθες βράδυ δημοσίευσε φωτογραφίες με όλα της τα παιδιά της! “Είμαι ευγνώμων που έχω τα παιδιά μου στα γενέθλιά μου αλλά και κάθε μέρα! Είναι γεμάτα δημιουργικότητα και ευφυΐα”! έγραψε η περήφανη μαμά κάτω από τις φωτογραφίες της.


Έξι περιπτώσεις τραγουδιών που πιθανόν οι δημιουργοί να ευχήθηκαν να μην τα είχαν γράψει ποτέ | Τsekouratoi.gr\n2017-08-13T00:20:30+0300 00:20 Κυριακή 13 Αυγούστου 2017\nΟι Radiohead απεχθάνονται το Creep, οι Beastie Boys ξενέρωσαν με τον τρόπο που το κοινό εξέλαβε το νόημα του (You Gotta) Fight For Your Right (To Party), ο Robert Plant των Led Zeppelin έκραξε δημόσια το Stairway to Heaven, η Lorde δήλωσε ότι το Royals «ακούγεται σαν ένα\nringtone από Nokia του 2006».\n«What's Up?» - 4 Non Blondes (1993)\nΠοιος δεν γνωρίζει τη μεγάλη επιτυχία των 4 Non Blondes. Το τραγούδι στην πραγματικότητα διερωτάται «What's going on?» και όχι «What's up?», το τελευταίο όμως προτιμήθηκε ως τίτλος προκειμένου να αποφευχθεί οποιαδήποτε σύγχυση με το κομμάτι του Marvin Gaye του 1971.\nΟι πωλήσεις του ντεμπούτου άλμπουμ «Bigger, Better, Faster, More» του συγκροτήματος το 1992 δεν ήταν και τόσο αξιοσημείωτες μέχρι το «What's Up?» να εξελιχθεί σε τεράστια επιτυχία – το τραγούδι έφτασε στο Νο2 στη Βρετανία και το άλμπουμ πούλησε πάνω από έξι εκατομμύρια αντίτυπα παγκοσμίως. Η τραγουδίστρια Linda Perry, όμως, δεν ήταν μεγάλη φαν του τρόπου με τον οποίο έγινε η παραγωγή του τραγουδιού και του δίσκου γενικότερα. «Αγαπούσα το "What's Up?" αλλά μισούσα την παραγωγή», είχε δηλώσει στο Rolling Stone το 2014.\n«Όταν άκουσα την ηχογράφηση για πρώτη φορά έκλαψα. Δεν ακουγόταν σαν εμένα. Ήμασταν μια κουλ μπάντα, όχι αυτό που άκουγες. Ήταν πολύ δύσκολο».\nΣύμφωνα με τη μπασίστρια του συγκροτήματος, Christa Hillhouse, η ηχογράφηση του δεύτερου άλμπουμ αποτελούσε μια τρομακτική προοπτική. «Η εταιρεία μας έγλυφε και μας πίεζε πολύ», είχε δηλώσει στο SongFacts. Τελικά η Perry εγκατέλειψε τη μπάντα και έκτοτε έχει βγάλει ορισμένα προσωπικά άλμπουμ. Έχει γράψει επίσης τραγούδια για άλλους καλλιτέχνες όπως οι Courtney Love, Miley Cyrus, Gwen Stefani και Christina Aguilera (συμπεριλαμβανομένης της No.1 επιτυχίας της Beautiful). Το 2014, η ίδια και τα υπόλοιπα μέλη του συγκροτήματος ενώθηκαν ξανά για μια συναυλία στο Λος Άντζελες.\n«Bittersweet Symphony» - The Verve (1997)\nΉταν το κομμάτι που έκανε τους The Verve ευρέως γνωστούς, δικαίωσε όμως τον τίτλο του και αποδείχθηκε μια γλυκόπικρη επιτυχία για τη μπάντα. Το «Bittersweet Symphony» περιλάμβανε μέρος από την ορχηστρική εκδοχή του «The Last Time» των Rolling Stones, κάτι για το οποίο πήραν άδεια από την εταιρεία των Stones.\nΟ πρώην μάνατζερ των Stones, Allein Klein, όμως, στον οποίο το συγκρότημα είχε παραχωρήσει τα δικαιώματα του τραγουδιού, μήνυσε τους The Verve, ζητώντας το 100% των κερδών από το «Bittersweet Symphony» και υποστηρίζοντας ότι η χρήση του μέρους του «The Last Time» δεν καλυπτόταν από τη συμφωνία με την εταιρεία Decca. Το αποτέλεσμα ήταν μια μακρά δικαστική διαμάχη, κάτι που οδήγησε τους The Verve απλώς να εγκαταλείψουν την προσπάθεια και να εκχωρήσουν το 100% των πνευματικών δικαιωμάτων της μεγάλης επιτυχίας τους. Και σαν να μην έφταναν όλα αυτά, ένας άλλος πρώην μάνατζερ των Stones, ο Andrew Loog Oldham, μήνυσε επίσης τους The Verve το 1999, ζητώντας και αυτός με τη σειρά του μερίδιο από τα δικαιώματα.\nΗ νομική διαμάχη δεν σήμαινε απλώς απώλεια χρημάτων, αλλά και πλήρη απώλεια ελέγχου πάνω στο τραγούδι. Μεγάλη ήταν η δυσαρέσκεια του τραγουδιστή Richard Ashcroft όταν το τραγούδι χρησιμοποιήθηκε σε μια διαφήμιση από τη Nike. «Το τελευταίο πράγμα που ήθελα στον κόσμο ήταν ένα από τα τραγούδια μου να γίνει διαφήμιση», δήλωσε αργότερα. Τα μέλη του συγκροτήματος ακολούθησαν ξεχωριστή πορεία το 1999, για να ενωθούν ξανά το 2007 και να ξαναχωρίσουν το 2009. Ο Ashcroft κυκλοφόρησε το πέμπτο του σόλο άλμπουμ These People πέρυσι.\n«I'll Be There for You» - The Rembrandts (1994)\nΠρόκειται για το δημοφιλές τραγούδι των τίτλων αρχής της ακόμη πιο δημοφιλούς σειράς «Τα Φιλαράκια». Μια προηγούμενη εκδοχή του τραγουδιού δημιουργήθηκε από τον μουσικό Michael Skloff (τον σύζυγο της δημιουργού και παραγωγού Marta Kauffman) και τον στιχουργό Allee Wright, πριν το συγκρότημα από το Λος Άντζελες The Rembrandts ολοκληρώσει τη βερσιόν που ακούμε σήμερα.\n«Το 1994, το τελευταίο πράγμα που θα έκανε ένα σοβαρό συγκρότημα θα ήταν να ανακατευτεί με μια τηλεοπτική σειρά», έχει δηλώσει ο Phil Solem των The Rembrandts. Ο ίδιος και το επίσης μέλος του συγκροτήματος Danny Wilde σκόπευαν να κρατήσουν μυστική την εμπλοκή τους, αλλά η προσπάθειά τους να μείνουν ανώνυμοι δεν ευδοκίμησε. Αρχικά, το «I'll Be There For You» υπήρχε μόνο στη σύντομη εκδοχή του και ο αμερικανικός ραδιοφωνικός σταθμός WYHY δημιούργησε μια μεγαλύτερη εκδοχή του. Όταν οι ακροατές το άκουσαν, άρχισαν να το ζητούν διαρκώς, με αποτέλεσμα η δισκογραφική του συγκροτήματος να πιέσει τα μέλη του να ηχογραφήσουν ένα μεγαλύτερο σε έκταση τραγούδι. Οι The Rembrandts δεν ενθουσιάστηκαν με την ιδέα, καθώς αισθάνονταν ότι η αισθητική του κομματιού δεν ταίριαζε με τον ήχο που επιδίωκαν να περάσουν στο κοινό τους. Τελικά όμως υποχώρησαν…\nΗ μεγάλη δημοφιλία που απέκτησε το τραγούδι είχε και το κόστος της. Ορισμένοι από τους νέους θαυμαστές δεν ενδιαφέρονταν ιδιαίτερα να ακούσουν τα άλλα τραγούδια του συγκροτήματος, ενώ δεν ήταν λίγοι οι παλιοί φαν που αποθαρρύνθηκαν από την εξέλιξη. «Νομίζω ότι χάσαμε ένα γιγάντιο ποσοστό του αρχικού μας κοινού», ανέφερε ο Solem, ο οποίος εγκατέλειψε το συγκρότημα το 1997. Πάντως, ο ίδιος και ο Wilde επανενώθηκαν το 2000 και δουλεύουν πάνω σε έναν νέο δίσκο που έχει προγραμματιστεί να κυκλοφορήσει φέτος, σύμφωνα με το BBC.\n«Creep» - TLC (1994)\nΤο single από το δεύτερο άλμπουμ με τίτλο «CrazySexyCool» των TLC ήταν ένα κομμάτι ερμηνευμένο από την οπτική μιας γυναίκας που απατά τον άπιστο σύντροφό της. Ήταν το πρώτο No.1 κομμάτι του συγκροτήματος στις ΗΠΑ.\nΗ Lisa «Left Eye» Lopes δεν ήταν μεγάλη φαν του κομματιού και διαφωνούσε με την κυκλοφορία του. «Ήμουν 100% κατά του Creep. Αν ένα κορίτσι πιάσει τον άντρα της να την απατά, αντί να της πεις να τον απατήσει κι εκείνη, γιατί δεν της λέμε απλώς να φύγει;», είχε τονίσει σε δηλώσεις της. Απείλησε μάλιστα να βάλει μαύρη ταινία στο στόμα της κατά το γύρισμα του βίντεο κλιπ, τελικά όμως έκανε πίσω.\nΤο «Creep» καθώς και το «CrazySexyCool» έγιναν τεράστιες επιτυχίες. Οι TLC, όμως, ελάχιστα απόλαυσαν αυτή την επιτυχία. Το 1995 έκαναν αίτηση για πτώχευση, γεγονός που απέδωσαν στις ασύμφορες συμφωνίες με τη δισκογραφική εταιρεία LaFace και την εταιρεία μάνατζμεντ Pebbitone. Κάθε μέλος του συγκροτήματος έλαβε κάτι λιγότερα από 50.000 δολάρια για τη δουλειά του στο άλμπουμ, που πούλησε εκατομμύρια αντίτυπα, αφήνοντάς τα με ένα χρέος της τάξης των 3,5 εκατομμυρίων δολαρίων.\nΤο τρίτο άλμπουμ FanMail κυκλοφόρησε το 1999, όμως ήδη η Lopes είχε κουραστεί από τη συμμετοχή της στη μπάντα. Επέστρεψε και πάλι αργότερα, όμως το 2002 έχασε τη ζωή της σε ένα αυτοκινητιστικό δυστύχημα. Τα υπόλοιπα μέλη Tionne «T-Boz» Watkins και Rozonda «Chilli» Thomas, στο μεταξύ, έβγαλαν έναν νέο δίσκο τον Ιούνιο του 2017.\n«You Get What You Give» - New Radicals (1998)\nΤο «You Get What You Give» των New Radicals, έφτασε στο No.5 των τσαρτ στη Βρετανία το 1998. Ο δημιουργός της επιτυχίας Gregg Alexander υποστήριξε πως οι στίχοι στο τέλος του τραγουδιού, που μιλούσαν για τις ασφαλιστικές εταιρείες και την εταιρική διαφθορά αλλά και για celebrities -οι Beck, Courtney Love και Marilyn Manson αναφέρονται στο κομμάτι- ήταν ένα πείραμα για να δει ποιο θέμα θα τραβούσε περισσότερο την προσοχή.\nΚαι όπως ήταν κατά κάποιο τρόπο αναμενόμενο, η προσοχή δόθηκε στο ζήτημα των διασημοτήτων παρά στις άλλες ιδέες που επιχειρούσε να περάσει το τραγούδι. «Το να προσέχεις ότι όλοι εστιάζουν στο ζήτημα των διασημοτήτων αντί για τους στίχους που μιλούσαν για τις δυνάμεις που κρατούν τους πάντες κάτω… Αυτό ήταν κάτι για το οποίο απογοητεύτηκα», δήλωσε ο Alexander στο Hollywood Reporter το 2014. Ο ίδιος κουράστηκε και από τη μουσική βιομηχανία, αποκαλύπτοντας στην ίδια συνέντευξη: «Απλώς μου έλειπε το να αισθάνομαι σαν καλλιτέχνης κάθε μέρα και να μπορώ να γράφω τραγούδια κάθε μέρα και όχι να αισθάνομαι ότι ο χρόνος μου ελέγχεται και διαχειρίζεται για τους μετόχους της εταιρείας».\nΤον Ιούλιο του 1999, λιγότερο από 12 μήνες μετά την κυκλοφορία του ντεμπούτου άλμπουμ τους, ο Alexander διέλυσε τη μπάντα προκειμένου να αφοσιωθεί στην παραγωγή και τη δημιουργία τραγουδιών. «Τους τελευταίους μήνες είχα χάσει το ενδιαφέρον να ηγούμαι ενός "θαύματος μιας επιτυχίας" σε σημείο που φορούσα καπέλο προκειμένου οι θαυμαστές να μη βλέπουν την έλλειψη ενθουσιασμού μου». Ο ίδιος έχει γράψει έκτοτε τραγούδια για τους Boyzone και Ronan Keating, Enrique Iglesias, Mel C, Geri Halliwell και Sophie Ellis-Bextor.\n«Breakfast At Tiffany's» - Deep Blue Something (1995)\nΣτην επιτυχία του 1995 των Deep Blue Something, ο τραγουδιστής Todd Pipes προσπαθούσε να πείσει το κορίτσι του ότι είχαν κάτι κοινό, το γεγονός ότι τους άρεσε η ταινία Breakfast At Tiffany's. Το τραγούδι έγινε τεράστια επιτυχία (No.1 στη Βρετανία, όπου πούλησε πάνω από 600.000 αντίτυπα, και μπήκε στο Top 5 στις ΗΠΑ).\nΚαι κάπου εκεί άρχισαν τα προβλήματα. Σύμφωνα με τον Dallas Observer, το συγκρότημα μπλέχτηκε σε μια περίπλοκη νομική διαμάχη με τον Louis Bickel Jr, έναν παλιό φαν που τους έδωσε 3.000 δολάρια για να ηχογραφήσουν και να κυκλοφορήσουν το πρώτο τους άλμπουμ -το οποίο περιλάμβανε μια εκδοχή του Breakfast At Tiffany’s- στην εταιρεία του Doberman Records. Όταν η μπάντα υπέγραψε με την Interscope και έγινε ευρέως γνωστή με το δεύτερη άλμπουμ της Home -το οποίο επίσης περιλάμβανε το Breakfast At Tiffany’s- ο Bickel έκανε μήνυση, διεκδικώντας την ιδιοκτησία του τραγουδιού.\nΤο συγκρότημα απάντησε με μια δική του μήνυση. Την ίδια περίοδο, ο Pipes, καθηγητής σε ένα χριστιανικό σχολείο, απολύθηκε από τη δουλειά λόγω της πίεσης που άσκησαν γονείς που αντιδρούσαν στην ιδέα ενός ποπ σταρ να διδάσκει τα παιδιά τους.\nΗ μπάντα έφτασε τελικά σε συμβιβασμό με τον Bickel, αλλά σύντομα μπλέχτηκε σε μια νέα νομική διαμάχη. Η Interscope είχε ρίξει όλη της την ενέργεια στους Limp Bizkit και ήθελε οι Deep Blue Something να καθυστερήσουν την κυκλοφορία του νέου δίσκου που είχαν ηχογραφήσει. Το συγκρότημα μήνυσε την εταιρεία προκειμένου να λύσει το συμβόλαιο και κέρδισε, με αποτέλεσμα να καταφέρει τελικά να κυκλοφορήσει έναν νέο δίσκο το 2001. Σύντομα όμως τα μέλη του ακολούθησαν ξεχωριστούς δρόμους, για να συνεργαστούν ξανά περίπου 20 χρόνια μετά το «Breakfast at Tiffany's» το 2015.


Πλύτρα Λακωνίας: Απριλίου 2011\nΑναρτήθηκε από Panagiotis Sp στις 5:43 μ.μ.\nΑναρτήθηκε από Panagiotis Sp στις 3:07 μ.μ.\nDiros, Lakonia, Greece / Σπήλαια Διρού, Λακωνία\nΑναρτήθηκε από Panagiotis Sp στις 1:32 μ.μ.\nΑναρτήθηκε από Panagiotis Sp στις 2:39 μ.μ.


GEL ΣΥΣΦΙΞΗΣ ΣΩΜΑΤΟΣ - KräuterhoF - Asam - Ηλεκτρονικό κατάστημα\nΗ κρέμα περιέχει L-καρνιτίνη και ειδικό φυτικό σύμπλεγμα αδυνατίσματος με εκχυλίσματα από γκουαράνα, garcinia cambogia, καφέ φύκια, εκουιζέτο, σπειραία, κισσό και λεμονόχορτο. Τα δραστικά συστατικά έχουν λιποδιαλυτική, στραγγιστική και τονωτική δράση. Συμβάλλουν στην μείωση του συσσωρευμένου λίπους, διεγείρουν τις διαδικασίες ανανέωσης του δέρματος και μειώνουν την κυτταρίτιδα. Με την τακτική χρήση της σύνθεσης, το δέρμα γίνεται πιο σφιχτό, λείο και ελαστικό. Η απαλή υφή απορροφάται γρήγορα και έχει ευχάριστο άρωμα φρεσκάδας. <?xml:namespace prefix = "o" ns = "urn:schemas-microsoft-com:office:office" />\nΗ ουδέτερη φόρμουλά του (δεν έχει ούτε θερμαντική ούτε ψυκτική δράση) το κάνει κατάλληλο για πολύ ευαίσθητο δέρμα. Εφαρμόζεται σε όλο το σώμα- γλουτοί,μήροι, χέρια, κοιλιά.\n1-2 φορές την ημέρα στις προβληματικές περιοχές. Κάντε μασαζ μέχρι να απορροφηθεί τελείως.


Ξενοδοχείο Καμάρες – Τσεπέλοβο | xenodoxeia365.gr\n← Stamou Hotel – Πήλιο\nΔιαγωνισμός: Κερδίστε τριήμερα σε ξενοδοχεία της επιλογής σας →\nΚαλώς ορίσατε στο Τσεπέλοβο Ζαγορίου και το ξενοδοχείο Καμάρες. Πρόκειται για μια οικογενειακή επιχείρηση η οποία διαθέτει 12 δωμάτια πλήρως εξοπλισμένα με όλες τις σύγχρονες ανέσεις.\nΤο ξενοδοχείο μας είναι χτισμένο με πέτρα και ξύλο, συμβαδίζοντας με την παραδοσιακή ζαγορίσια αρχιτεκτονική και είναι διακοσμημένο με τον παραδοσιακό ζαγορίσιο τρόπο. Επιλέξτε το ξενοδοχείο μας για τις διακοπές σας στα Ζαγοροχώρια και ζήστε μια μοναδική εμπειρία.\nΠρόκειται για μια οικογενειακή επιχείρηση η οποία διαθέτει 12 δωμάτια που μπορούν να φιλοξενήσουν από 2 έως 4 άτομα. Όλα τα δωμάτια μας είναι διακοσμημένα με λεπτό γούστο και μεράκι και διαθέτουν διαφορετική διακόσμηση μεταξύ τους. Κάθε ένα από τα δωμάτια διαθέτει υπέροχη θέα στο βουνό ή στο χωριό, στα περισσότερα από αυτά υπάρχει τζάκι (τα ξύλα προσφέρονται δωρεάν) ενώ υπάρχουν και δωμάτια με υδρομασάζ.\nΤόσο τα δωμάτια όσο και οι υπόλοιποι χώροι του ξενοδοχείου είναι διακοσμημένοι με βάση την παραδοσιακή αρχιτεκτονική θυμίζοντας τα κλασικά ζαγορίσια αρχοντικά. Σκαλιστή πέτρα, ξύλινα δάπεδα, ταβάνια με ροζέτες, χειροποίητες κουρτίνες και κλασικά χρώματα δημιουργούν ένα ζεστό και φιλόξενο περιβάλλον που σε κάνει να νοιώθεις σαν στο σπίτι σου.\nΣτην είσοδο του ξενοδοχείου μας θα βρείτε τη ρεσεψιόν, πάντα πρόθυμη να σας εξυπηρετήσει και να σας παρέχει οποιαδήποτε βοήθεια ή πληροφορία χρειαστείτε. Επίσης, εκεί θα βρείτε και την αίθουσα πρωινού και το εστιατόριο του ξενοδοχείου μας όπου μπορείτε να απολαύσετε πλούσια πρωινά και γεύματα όλα παρασκευασμένα με αγνά υλικά και προϊόντα παραγωγής μας, μαγειρεμένα με τον παραδοσιακό ζαγορίσιο τρόπο.\nΟι εξωτερικοί χώροι είναι διακοσμημένοι με πέτρα και ξύλο, ενώ μπορείτε να απολαύσετε μερικές στιγμές χαλάρωσης στο εξωτερικό καθιστικό μας το οποίο βρίσκεται μέσα σ’ ένα μεγάλο ανθόκηπο που διαθέτει φανταστική θέα στο βουνό.\n12 δωμάτια (2-4 άτομα)\nθέα στο βουνό ή το χωριό\nδωμάτια με τζάκι κατόπιν συνεννόησης (τα ξύλα δωρεάν)\nυδρομασάζ κατόπιν συννενόησης\nπαραδοσιακή ζαγορίσια διακόσμηση\nπρωινό και γεύματα με αγνά υλικά παραγωγής μας\nεξωτερικό καθιστικό στον κήπο με υπέροxη θέα\nΤηλ: 26530 81008 / 6944 991774\nFacebook: Kamares Tsepelovo


Κυριακή, 19 Σεπτεμβρίου 2021 04:25:17 ΜΜ\nΑρχική›Ειδήσεις›Οικονομία›EFSF: Mπορώ να "τραβήξω την πρίζα" άμεσα\nΒέβαια, ο EFSF καθιστά σαφές ότι διατηρεί το δικαίωμα να πράξει κάτι τέτοιο, παρακολουθώντας συνεχώς την κατάσταση.\nΜε την ανακοίνωσή του αυτή, το ΔΣ του EFSF, το οποίο κλήθηκε από τον επικεφαλής του, Κλάους Ρέγκλινγκ, να αποφασίσει τις επόμενες κινήσεις του για την Ελλάδα μετά την μη αποπληρωμή των δόσεων στο ΔΝΤ, γνωστοποιεί την απόφασή του να μην "τραβήξει την πρίζα" στην Ελλάδα, οδηγώντάς την έτσι στην πτώχευση.\nΥπενθυμίζεται ότι ο επικεφαλής του Ευρωπαϊκού Ταμείου Χρηματοπιστωτικής Σταθερότητας (EFSF) Κλάους Ρέγκλινγκ εισηγήθηκε στο Διοικητικό Συμβούλιο του Ταμείου να μην ζητήσει την άμεση αποπληρωμή των δανείων, συνολικού ύψους 130,9 δισ. ευρώ, αλλά ούτε να παραιτηθεί του συγκεκριμένου δικαιώματός του και να περιμένει τις εξελίξεις.\nΣε ευθυγράμμιση με την εισήγηση του επικεφαλής Κλάους Ρέγκλινκ, το Διοικητικό Συμβούλιο του EFSF αποφάσισε να μην ζητήσει την άμεση εξόφληση των δανείων, αλλά ούτε και να παραιτηθεί του δικαιώματός του για δράση, κρατώντας έτσι ανοικτές όλες τις επιλογές του ως πιστωτής και επανεξετάζοντας την κατάσταση τακτικά.\nΤελευταία τροποποίηση στις 12:24 - 04 Ιουλ 2015